10 май 2021, Тошкент вақти: 23:39\n“Оҳангаронцемент” корхонасининг 83,91 фоиз акцияси Россиянинг "Евроцемент" ширкатига тегишли бўлган.\nЎзбекистондаги энг йирик цемент ишлаб чиқарувчи корхона -- “Оҳангаронцемент” заводи асосий ҳақдоридан олиб қўйилгани ҳақида хабар қилинмоқда. Тошкент вилоят хўжалик судининг 21 июль кунги қарори билан ширкат улушларининг қарийб 84 фоизига эгалик қиладиган Россиянинг “Евроцемент груп” компанияси активлари тортиб қўйилди. “Оҳангаронцемент”да шу йилнинг апрел ойида текширув бошланиши ортидан Россияга қарашли завод миллийлаштирилиши мумкинлиги ҳақида хабарлар пайдо бўлган эди. Айни пайтда, расмий ўзбек матбуоти “Оҳангаронцемент” ўтган йили соф даромадни қарийб икки баробарга оширгани тўғрисида хабар қилди.\n“Оҳангаронцемент” корхонасининг асосий ҳақдори Россиянинг “Евроцемент груп” ширкати қарийб 84 фоизлик улушидан қуруқ қолгани ҳақида Ўзбекистон ҳокимият тизимидаги ҳодисалардан яхши хабардор Узметроном нашри хабар қилди.\nНашрнинг ёзишича, Тошкент вилояти хўжалик суди 21 июль кунги қарори билан Хусусийлаштириш, монополиядан чиқариш ва рақобатни ривожлантириш давлат қўмитасининг шикоят аризасини қондириб, 1994 йилдаги “Оҳангаронцемнет” бирлашмасини хусусийлаштириш натижаларини ноқонуний, деб эълон қилди.\nНатижада 2006 йилда “Оҳангаронцемент”нинг 75 фоиз акциясини сотиб олган, кейинчалик эса, улушини қарийб 84 фоизга етказган Россиянинг “Евроцемент” компанияси ўз ҳақидан мосуво қилинган.\nУзметроном хабарида айтилишича, судда жавобгар тараф сифатида “Оҳангаронцемент”, “Ўзқурилишматериаллари”, Тошкент вилояти адлия бошқармаси, Оҳангарон тумани ҳокимияти ҳамда Қимматбаҳо қоғозлар бозорини мувофиқлаштириш ва назорат қилиш маркази жалб қилинган.\nТошкент вилояти хўжалик суди ҳам, жавобгар идораларнинг бирортаси ҳам бу хабарни изоҳламади. Жавобгар томонлардан бири “Ўзқурилишматриаллари” давлат акциядорлик ширкатининг матбуот вакили, Озодлик сўровига жавобан, ўзи ишлайдиган идора судга тортилганидан умуман хабари йўқлигини таъкидлади.\n“Оҳангаронцемент”нинг асосий ҳақдори Россиянинг “Евроцемент” компанияси вакили суд қароридан хабари борлиги, лекин раҳбарият ҳозирча бу ҳақда изоҳ беришдан тийлишни тавсия қилганини билдирди.\n“Оҳангаронцемент” ширкати муаммоларга дуч келаётгани тўғрисида жорий йил апрель ойида баъзи ярим-расмий нашрлар “Евроцемент” ҳақида компромат эълон қила бошлаганида маълум бўлди. Бу хабарлардан кўп ўтмай ҳуқуқ-тартибот идоралари “Оҳангаронцемент”да тафтиш бошлади.\n“Оҳангаронцемент” заводида “кўплаб ҳуқуқбузарликлар ва молиявий қаллобликларга оид фактлар юзасидан” жиноят иши қўзғатилгани, тергов кетаётгани, завод бош директори иш жойидан ғойиб бўлгани тўғрисида айтилган ва атроф-муҳитни ифлослантираётганликда айбланган эди.\nУзметроном нашри бош муҳаррири Сергей Ежков “Евроцемент” ширкати устида қора булутлар пайдо бўлгани ўшандаёқ маълум бўлган эди, дейди.\n- Муаммолар нима сабабдан пайдо бўлганини айтиш қийин, лекин эсингизда бўлса, маълум гуруҳлар назорат қиладиган Интернет нашрлари орқали бир неча ой аввал “Евроцемент” устидан компромат сиздирилган эди. Ўшанда буларда ҳам муаммо бошалангани маълум бўлган эди. Бундай руҳдаги материаллар, бундай Интернет нашрларига қаердан юборилишини билиб турган бўлсангиз керак,- дейди маъноли қилиб Ежков.\nҚизиғи, Россиянинг “Евроцемент” шикати ўтган ойда Ўзбекистон ҳукумати билан “Оҳангаронцемент” корхонаси базасида янги цемент заводини қуриш борасида келишув имзолаган эди. 2016 йилда ишга тушиши айтилаётган завод лойиҳасини руслар Хитойнинг “China CAMC Engineering Co., Ltd” компанияси билан бирга амалга ошириши кўзда тутилган.\nУзметроном муҳаррири Сергей Ежков мазкур келишувни, хўжалик суди қароридан қатъий назар, Россия ширкатининг Ўзбекистондан чиқиб кетмаслиги аломати сифатида кўради.\n- Расман, гўё хусусийлаштириш пайтида ниманидир инобатга олишмаган, лекин менимча, ҳозир энди суд қарори билан тортиб қўйилган активларни яна “Евроцемент” ширкатининг ўзига мажбуран сотишади. Чунки улар яқинда янги завод қуриш бўйича келишув имзолади, яъни Ўзбекистондан чиқиб кетиш нияти йўқ. Уларни ипсиз боғлаб қўйишган. Албатта, ҳозир “Евроцемент” аппеляция аризаси билан мурожаат қиламиз, деяпти, лекин бизда бундай аппеляциянинг қондирилиши даргумон экани маълум, дейди Сергей Ежков.\n“Оҳангаронцемент” корхонаси 1994 йилда хусусийлаштирилган эди. Баъзи хабарларга кўра, Ўзбекистонда цемент ишлаб чиқариш бўйича энг йирик корхона ҳисобланган бу заводни “Евроцемент груп” сотиб олгунига қадар собиқ Зеромакс ширкати назоратида бўлган.\nЎзбекистон президентининг тўнғич қизи Гулнора Каримовага алоқадор экани айтилган Зеромакс 2006 йилда “Оҳангаронцемент”нинг 75 фоиз акциясини Россия ширкатига сотган.\n2010 йилда “Евроцемент” ўз улушларини 83,91 фоизга етказди. 2013 йилда Россия ширкати корхонадаги иштирокини 100 фоизга етказиш ниятида эканини билдирди, лекин номаълум сабабларга кўра бу амалга ошмай қолди.\nАйни пайтда, расмий ўзбек матбуоти 22 июль куни “Оҳангаронцемент” корхонаси 2013 йилда соф даромадни қарийб икки баробарга ошириб, 127,807 миллиард сўм (55 миллион АҚШ доллари)га етказгани ҳақида хабар қилди.\n“Евроцемент груп” ширкатига кўра, Ўзбекистондаги заводда йилига ўнга яқин турдаги 2 миллион тонна цемент ишлаб чиқарилади.\n“Оҳангаронцемент” муаммоси Ўзбекистонда цемент ишлаб чиқарувчи заводлар билан боғлиқ биринчи муаммо эмас.\n2012 йилда Ўзбекистон Бош прокуратураси “Қувасойцемент” ва “Бекободцемент” заводларининг Қозоғистонга қарашли United Cement Group ширкатига доир акцияларини ҳибсга олган эди.\nКейинчалик қозоқ ширкати Ўзбекистон ҳукумати билан бу муаммони ҳал қилишга муваффақ бўлди. Ўртада қандай келишувга эришилгани оммага очиқлангани йўқ.


Тожикистонда 248 та бошланғич ва ўрта таълим мактаби вайрона ҳолатга келиб қолган. Бироқ шунга қарамай, бу мактаблар янги ўқув йилида ўқувчилар учун ўз эшикларини очишга мажбурдир.\nДушанбе шаҳрига туташ Рудакий туманининг Жданов қишлоғидаги 82-ўрта мактаб ҳам ҳаминқадар янги ўқув йилига тайёрланмоқда. Мактабнинг биринчи синфлар учун ажратилган бир қаватли биноси жорий йилда юз берган сув тошқини ва қаттиқ ер силкиниши туфайли батамом яроқсиз аҳволга келиб қолган.\nЎқитувчилар баҳоли қудрат бинони таъмирлаш билан банд. Аммо ота-оналар бу мактабга фарзандларини юборишдан чўчиб турибди.\nРудакий туманидаги 35-ўрта таълим мактаб биноси эса бундан 80 йил олдин қурилган. Ҳозир бу ерда қарийб 700 ўқувчи таълим олади. Мактаб директори Сорахон Маликова бу ерда талай муаммолар борлигини, лекин улар имкони борича ота-оналарнинг молиявий кўмагида ҳал этилаётганини билдирди.\nУнинг айтишича, туман ҳокимлиги бюджетда пул йўқлигини баҳона қилиб, узоқ йиллардан буён ҳали бирор марта мактабга амалий ёрдам қилмаган.\nТумандаги 32-ўрта мактаб директори Ҳабиба Қурбонова ўтиш даврини бошдан кечираётган Тожикистонда ҳукуматдан молиявий кўмак кутиш мантиқсизлигини таъкидлади. Шунинг учун мактаб ўз муаммоларини бу ерда ташкил этилган ота-оналар қўмитаси ёрдамида ҳал қилмоқда.\nТожикистон Таълим вазирлиги маълумотига кўра, ҳозир мамлакатда 3830 та мактаб бор. Улардан 1549 таси асосий таъмирдан чиқарилиб, 248 таси қайтадан қурилиши зарур. Бироқ сўнгги икки йил давомида Тожикистонда бор-йўғи 26 та мактаб қурилган, холос.\nРасмий маълумотларга кўра, жорий йилда 177 мингдан ортиқ ўғил-қиз илк бор бошланғич синфлар остонасидан ҳатлайди.\nБироқ, афсуски, уларнинг аксарияти билим олишни шўро замонларидан мерос қолган вайрона мактаблар партасидан бошлашга мажбурдир.


Ўзбекистонга “Спутник V” вакцинасининг 70 минг дозалик 2-компоненти олиб келинди - 10.06.2021, Sputnik Ўзбекистон\nЎзбекистонга “Спутник V” вакцинасининг 70 минг дозалик 2-компоненти олиб келинди\nТунда Россиядан "Спутник V" вакцинасининг навбатдаги 70 минг дозалик 2-компоненти олиб келинди. 10.06.2021, Sputnik Ўзбекистон\nТОШКЕНТ, 10 июн — Sputnik. Ўзбекистонга “Спутник V” вакцинасининг 70 минг дозалик 2-компоненти олиб келинди. Бу ҳақда Соғлиқни сақлаш вазирлиги хабар берди.Эслатиб ўтамиз, 1 июнь куни "Спутник V" вакцинасининг навбатдаги 70 минг дозалик 1-компоненти келтирилган эди. Апрель ойида ушбу вакцинанинг 100 минг дозаси келтирилган эди (унинг 50 минг дозаси 1-компонент, 50 минг дозаси 2-компонент).\nўзбекистонда аҳолини covid-19га қарши эмлаш, соғлиқни сақлаш вазирлиги (ссв), спутник v вакцинаси\n10:34 10.06.2021 (янгиланди: 10:35 10.06.2021)\nТунда Россиядан "Спутник V" вакцинасининг навбатдаги 70 минг дозалик 2-компоненти олиб келинди.\nТОШКЕНТ, 10 июн — Sputnik. Ўзбекистонга “Спутник V” вакцинасининг 70 минг дозалик 2-компоненти олиб келинди. Бу ҳақда Соғлиқни сақлаш вазирлиги хабар берди.\n“Бугун тунда юртимизга Россиядан "Спутник V" вакцинасининг навбатдаги 70 минг дозалик 2-компоненти олиб келинди”, - дейилган хабарда.\nЭслатиб ўтамиз, 1 июнь куни "Спутник V" вакцинасининг навбатдаги 70 минг дозалик 1-компоненти келтирилган эди.


Вафотини олдиндан сезган аёл… - 9 Сентября 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВторник, 25.09.2018, 05:54\nГлавная » 2018 » Сентябрь » 9 » Вафотини олдиндан сезган аёл…\nГарчи вақти қазолари етганини сезиб турган бўлсалар-да, шифокорлар айтган дориларнинг барчасини қабул қилар, бизнинг жонкуярлик билан келтирган малҳамларимизни ҳам ичардилар. Кўзимиз ногаҳон ёшланса:\n– Йиғламанглар, мен ҳали тузалиб кетаман! — дердилар бизни юпатиб.\nЖигарлари қуриб, тамом бўлганини сўнгги дақиқаларда билибмиз. Фарзандларим сиқилмасин деб, тишни-тишга босиб, оғриқ азобларига чидаган эканлар.\nОқибатда, кўп ўтмай онамизни касалхонадан қайтаришди. Сўнгги кунларда имкон қадар у кишининг дардларини енгиллатишга ҳаракат қилдик. Агар биз қизлар тепаларида тўпланиб қолсак:\n– Мендан бошқа ишингиз йўқми, тепамда термилиб ўтиргунча, ишингизга боринглар! — деб танбеҳ берардилар.\nВафотларидан бир кун олдин, «Ҳанифа холангизни чақиринглар, тепамда дуо ўқиб ўтиради, ўзимнинг ҳолим келмаяпти! Дуодан одамнинг жисми ҳам, руҳи ҳам ором топади», – дедилар. Шу куни онамизга ғойибдан куч киргандай анча тетиклашиб қолдилар, биз билан ҳам очилиб гаплашдилар.\n– Мана, холангиз бор, бирпас ётиб дам олинглар! — дедилар онам. Аслида, бўлғуси маросимлардан олдин қизларим бироз ором олсин, деган ниятда бизни чиқариб юборган эканлар.\nКечки соат саккизларда онам бироз безовталаниб қолдилар.\n– Мени каравотдан пастга олсангиз яхши бўларди. Ҳозир улар келишади! — дедилар. Аммо бизнинг «Кимлар келади?», деб берган саволимиз жавобсиз қолди. Биз қизлар бир-биримизга маъноли қараб қўйдик. Жон талашиб ётган онамизнинг кўзига бир нималар кўриняпти, деб ўйладик. Шунга қарамай, янги ўрин солиб, онамизни пастга ётқиздик.\nВафотларидан сал олдин дераза томонга қараб, кўзлари порлаб кетди ва «Ана, келишди!» дедилар жилмайиб. Улар гўзал бир манзарани кўргандай шу томонга маҳлиё бўлиб қолдилар ва калимани айтиб, беозор узилдилар…\nУ киши қандайдир гўзал хилқатларни, гўзал манзараларни кўрган бўлсалар ажаб эмас. Балки у дунё элчилари онамизнинг кўзига нурли фариштадай бўлиб кўрингандир, энди бу ёғи бизга қоронғи. Аммо бу дунёда биз кўра олмайдиган нарсалар бисёр эканига ўшанда ишонч ҳосил қилганман.\nКатегория: Hikoyalar to'plami | Просмотров: 66 | Добавил: Sherlaruz.CoM | Теги: #новости, #uznews, #ahborot, #xabarlar, #Yangilik, #habarlar, #Yangiliklar, #newsuz, #news | Рейтинг: 0.0/0


Заминни поралаб бўлмайди\n≡Етти кун ≡Етти кун 🕔16:43, 08.07.2021 ✔108\nЭкология ва атроф муҳитни муҳофаза қилиш соҳасидаги назорат бўйича инспекция ходимлари Тошкент вилояти Янгийўл тумани ҳудудида ноқонуний қум-шағал қазиб олинаётганини аниқлади. Бу ҳақда қўмита матбуот хизмати хабар берди.\nНоёб жонзотлар — божхонада\n≡Етти кун ≡Етти кун 🕔16:43, 08.07.2021 ✔116\nБожхоначилар Тошкент халқаро аэропортида ноёб судралиб юрувчи жонзотларни олиб чиқишга уринган шахсни тўхтатиб қолишди.\nКоронавирус: дунёда вазият қандай?\n≡Етти кун ≡Етти кун 🕔16:42, 08.07.2021 ✔110\nСоғлиқни сақлаш вазирлигининг ЖССТ маълумотларига асосан берган хабарига кўра, дунёда коронавирус инфекциясини юқтирганлар сони 183 миллион 934 мингдан ортиқни ташкил этмоқда. Шундан 3 миллион 985 мингдан зиёд киши вафот этган (06.07.2021 йил Европа вақти билан соат 18:27 ҳолатига).\nАномал иссиқ чекинади\n≡Етти кун ≡Етти кун 🕔16:41, 08.07.2021 ✔102\nМамлакатимизга Каспий денгизи орқали нисбатан салқин ҳаво массалари кириб келади, дея хабар бермоқда Гидрометеорология хизмати маркази.\n≡Давр нафаси 🕔16:39, 08.07.2021 ✔117\n≡Давр нафаси 🕔16:38, 08.07.2021 ✔116\nТабиатнинг бир бўлагимиз\n≡Иқлим 🕔16:35, 08.07.2021 ✔137\nБаҳор ёки ёз фаслида тоғ-тошларга чиққанмисиз? Табиат айни ўз сепини атрофга ёйган дамларда олам гўзаллиги янада намоён бўлади.\n≡Бугуннинг гапи 🕔16:34, 08.07.2021 ✔114\n≡Инсон ўзинг 🕔16:28, 08.07.2021 ✔145\n≡Долзарб мавзу 🕔16:23, 08.07.2021 ✔123\nЧиқиндилар чиқитга чиқмайди\n≡Долзарб мавзу 🕔16:22, 08.07.2021 ✔142\nДунё бўйлаб атроф муҳитни асраб-авайлаш, табиатни зарарли ва заҳарли моддалар билан тўлдирмаслик учун сезиларли даражада курашилмоқда.\nТоза маҳсулот нима?\n≡Етти кун ≡Етти кун 🕔16:21, 08.07.2021 ✔111\nЭкологик тоза маҳсулотнинг илмий синоними органик маҳсулот, деб аталади.\n≡Инсон ўзинг 🕔16:20, 08.07.2021 ✔160\nФарзандингизни «учинчи қўллар»га топширманг!\n≡Долзарб мавзу 🕔16:18, 08.07.2021 ✔129\nҲозирги кунда ёшлар билан ишлаш жараёнида баъзи хатоликларга тизимли равишда йўл қўймоқдамиз. Буни кўпроқ ёшларнинг қизиқиши билан ҳисоблашмасдан ўз нуқтаи назаримиздан келиб чиқиб уларга таълим-тарбия беришда кўришимиз мумкин.\nТаҳлил «Ярим мактаб»лар муаммоси Икки сменада ўқитиш билан бутун бўладими?\n≡Долзарб мавзу 🕔16:17, 08.07.2021 ✔133\nЎзбекистон мустақилликка эришганидан кейинги даврларда мактаб таълимига катта эътибор берила бошлади.\n🕔 15:52, 08.07.2021\nЧоршанба, 07-Июл 2021 2020 2019 2018 2017 2016\nБиз меваларнинг қалин пўчоқ ёки юпқа тукчалар билан қопланганини кўп кузатганмиз.\nКеракли масаллиқлар: 1 кг. картошка, 0,5 кг. товуқ оёқлари ёки 1 дона бутун товуқ, 0,5 литр ёғ, зираворлар (кашнич уруғи, карри, туз), 1 бош саримсоқ.\n✔ 8 🕔 10:44, 22.10.2021\n✔ 8 🕔 10:42, 22.10.2021


Сўз эркинлиги масъулияти\n24 Октябрь 2019 | Янгиликлар\nСўз эркинлиги — демократик жамиятнинг асосий устунларидан бири ҳисобланади. Шу маънода бугун мамлакатимиз медиа маконида ҳам кенг кўламли ислоҳотлар амалга оширилмоқда. Буни сўнгги икки-уч йилда оммавий ахборот воситалари мазмун-моҳиятидаги янгиликлар, айниқса, нодавлат интернет нашрлари ва ижтимоий тармоқлар фаолиятидаги фаолликда ҳам кузатиш мумкин.\nАлбатта, мамлакат ва хорижда бўлаётган бирор янгилик, ислоҳот ёки ўзгариш юзасидан ҳар кимнинг ўз мустақил фикрини ифодалаши, давлат ва жамият тараққиётига ўзини дахлдор сезиши фуқаролик жамиятининг муҳим белгиларидан ҳисобланади. Аммо, бугун айниқса, ижтимоий тармоқларда кўтарилаётган масалалаларнинг моҳиятини тўлиқ англамасдан, шунчаки ўзини кўрсатиш учун сўзга нисбатан ҳам масъулиятсизлик билан муносабат билдириш ҳолати кўпаяётгани кишини ўйга толдиради. Чунки ушбу чиқишларнинг аксариятида жўяли фикр ёки холис муносабатдан кўра бирор шахс шаъни ва нафсониятини топташ, ҳақоратлаш каби салбий жиҳатлар бўртиб қолмоқда.\nШунга кўра, биз Ўзбекистон халқаро ислом академияси Исломшунослик ва ислом цивилизациясини ўрганиш ISESCO кафедраси доценти, тарих фанлари доктори Илҳом БЕКМИРЗАЕВ билан суҳбатда бўлиб, сўз эркинлиги, унинг масъулияти хусусидаги фикрларига қизиқдик.\nУстоз, аввало, бугунги кунда мамлакатимизда сўз эркинлиги ва унга риоя этилиши борасида олиб борилаётган ислоҳотлар ҳамда унинг инсон ва жамият ҳаётидаги ўрни хусусидаги фикрингизни билдирсангиз.\nҲозирда глобаллашув шароити, инсоният жамияти тез фурсатлар билан тараққий этиб бораётган бир замонда яшаяпмиз. Сўнгги уч йилда Ўзбекистонда инсон ҳуқуқлари, сўз эркинлиги борасида ҳам кенг кўламли ислоҳотлар амалга оширилиб, давлатимиз раҳбари томонидан муҳим қарор ва фармонлар имзоланди.\nАйниқса, Президентимиз томонидан “Халқ давлат идораларига эмас, давлат идоралари халқимизга хизмат қилиши керак” деган тамойил асосида барча соҳада ислоҳотлар олиб бораётгани дунё жамоатчилиги томонидан ҳам эътироф этилмоқда. Бу билан давлат идоралари масъуллари қишлоқ, овулларга бориб, ҳар бир маҳалла, хонадонда бўлиб, халқнинг муаммоси, оҳу-зорини эшитиб, неча ўн йиллар давомида ечимини кутиб ётган масалаларни ижобий ҳал этишга киришди. Мазкур жараёнлар Ўзбекистонда сўз эркинлиги, инсоннинг қадр-қиммати борасида ўзига хос янги ислоҳотлар даври бошланганидан дарак эмасми?! Айниқса, давлатимиз раҳбарининг ҳар бир туман ва шаҳарда “Халқ қабулхонаси” очилиши баробарида ижтимоий тармоқларда ҳам “Президент портали” фаолиятининг йўлга қўйилгани эътиборлидир. Бу билан ҳар битта давлат идорасида халқ фикри, саволларини эшитадиган ҳамда уларга ижобий ечим ва жавоб берадиган яхлит тизим яратилгани сўз эркинлиги ва инсон ҳуқуқлари борасида ўзига хос муҳим қадам бўлди, десак муболаға бўлмайди.\nШуни айтиш жоизки, буюк ислом олимларидан бири Рамазон Бутий ҳазратлари ҳам “Сўз эркинлиги жамиятни ислоҳ этишда адолат принцип сифатида муҳим ўрин тутади”, деганлари эътиборлидир.\nСўз эркинлигини суиистеъмол қилишнинг ёшлар тарбияси, давлат ва жамият ривожига салбий таъсири қандай?\nЮртимиз аҳолисининг 60 фоизини ёшлар ташкил этади. Уларни ҳар бир соҳада юксак маданиятли ва маънавиятли, бошқа мамлакатлардаги тенгдошлари билан рақобатлаша оладиган кадрлар этиб тарбиялаш ҳозирги кунда давлатимиз олдида турган муҳим вазифалардан бири.\nБугун нафақат ёшлар, балки барчамиз ҳам ўзимиз учун зарур маълумотни кўпинча интернат сайтлари орқали оляпмиз. Айниқса, ижтимоий тармоқлар орқали кенг тарқалаётган юртимизда ва дунёда бўлаётган воқеа-ҳодисаларга ўз муносабатимизни билдиргимиз келади. Лекин бир мусулмон инсон сифатида кечаётган жараёнларга ҳох у ички бўлсин, ҳох у ташқи бўлсин холис ёндашишда ўзига хос Аллоҳ ва унинг Расули томондан бизга ўргатилган тавсиялар бор. Биз бунга риоя этишимиз зарур.\nИжтимоий тармоқлар орқали тарқалаётган, бир мусулмон инсоннинг билиб-билмай қилган хатосига ёки жамиятдаги кичик бир муаммони илгари суриб, кўплаб билдирилаётган салбий фикрларга эргашиб кетмаслик керак. Кейинги пайтларда нафақат ёшларимиз, балки ёши катталаримиз ҳам бундай хатоларга йўл қўймоқда. Натижада ўсиб келаётган ўғил-қизларимиз тарбиясида турли ўзгаришлар юзага келяпти. Буни биз ижтимоий тармоқлардаги одобсиз, ахлоқсиз муносабатларда кўриб турибмиз. Албатта, бу каби ҳолатларнинг тобора кескинлашуви жамият тараққиётига ўзининг салбий таъсирини кўрсатмай қолмайди.\nМиллий маданиятимиз ва муқаддас ислом динида бундай ҳолатга қандай муносабат билдирилган?\nСолим ибн Абдуллоҳдан ривоят қилинади: “Абдуллоҳнинг бирортани лаънатлаганини ҳеч эшитмадим. Фақат инсоннигина эмас. Яна Солим айтади:“Абдуллоҳ ибн Умар:“Расулуллоҳ соллаллоҳу алайҳи васаллам: “Мўмин киши лаънатчи бўлмайди”, деганлар”, дер эди”. Ровийнинг оталари, ҳазрати Абдуллоҳ ибн Умар розияллоҳу анҳу буюк саҳобалардан бўлган тақводор зот эдилар. Барча саҳобалар каби у зотнинг сифатлари ҳам сиз билан биз — мўминлар учун ўрнак сифатлардан ҳисобланади.\nИккинчи яна бир ҳадис орқали бу фикрни мустаҳкамлайдиган бўлсак, Жобир ибн Абдуллоҳдан ривоят қилинади: “Расулуллоҳу соллаллоҳу алайҳи васаллам: “Албатта, Аллоҳ фаҳш иш қилувчи ва фаҳш сўз айтувчини ҳамда бозорларда бақир-чақир қилувчини севмайди”, — дедилар”. Бунга кўра Расулуллоҳ айтдиларки, Аллоҳ таолло фаҳш, бузуқ ишларни, бузғунчи, бузуқ бўлган кимсаларни ва тилидан фақат уятсиз, шарму-ҳаёсиз, бехаё гаплар, сўзлар чиқиб юрадиган инсонларни яхши кўрмайдилар.\nАгар ушбу ривоятнинг маъносига қарайдиган бўлсак, интернет тармоқлари орқали баъзи бир ёшлар куракда турмайдиган қўпол сўзларни айтиб, бир инсонга лаъанат ўқиш, бир инсоннинг қилган хатосини, демак уни оғир кофурда, мурдадда айблаб, яқинларини сўкиши мусулмончиликка хос тушунча эмас.\nКелинг, мана шу ерда “лаънат” сўзига урғу берайлик. Лаънат нима? Лаънат бу — ислом дини нуқтаи назаридан, илмий истилоҳда Аллоҳнинг раҳматидан узоқ бўлишни тилаш, дегани. Аллоҳнинг раҳматидан узоқ бўлишни тилаш мусулмоннинг орзу-умидига, эътиқодига хос бўлган тушунча эмас.\nИнсон, энг аввало, ўзи яхши кўрган нарсаларни бошқаларга ҳам раво кўриш керак. Оила аъзоларига жаннатни, Аллоҳнинг ризолигини, фарзандларининг комил инсон бўлишини истаяптими? Демак, хато қилган биродарига ҳам энг яхши тилакларни билдириши зарур. Негаки, у билмайдики, қиёматда у ҳақиқий мусулмонми ёки бу ҳақиқий мусулмон бўлиб етиб борадими, биз учун бу нарса қоронғу. Чунки машаққатли ҳаёт ҳали олдимизда. Эртага ким мусулмон ҳолатда, ким кофир ҳолатда, ким фосиҳ ҳолатда ўтишлигини билгувчи ёлғиз Аллоҳнинг ўзидир.\nАбу Дардодан ривоят қилинади: “Набий соллаллоҳу алайҳи васаллам: “Лаънатловчилар қиёмат куни гувоҳ ҳам, шафоатчи ҳам бўла олмайдилар", — дедилар". Яъни қиёмат кунида лаънатчи одамлар олий мартабага эриша олмас экан. Бу дунёда беодоб, бадхулқ киши сифатида ном қозонган, обрўсини йўқотган одамларнинг аҳволи у дунёда яна ҳам оғирроқ бўлиб, қиёмат кунида на шафоати, на гувоҳлиги қабул бўлмайди. Бу ҳаётда кўп, балки кам умр кечирар эканмиз, авваламбор ҳар биримиз ўзимизни сарҳисоб қилишимиз зарур. Халққа, миллатга, Ватанга қайсидир йўллар билан бўлса ҳам, Аллоҳнинг ризолигини топиш йўлида одамларнинг оғирини енгил қилиш энг катта улуғ хизматлардан саналади.\nКелинг, яна Ибн Аббос розияллоҳу анҳудан ривоят қилинган ҳадисга мурожаат қилайлик. У киши: “Агар соҳибинг айбларини гапирмоқчи бўлсанг, аввал ўз айбларингни ўйла”, деди. Бу хитоб ўзини билган, тушунган ҳар бир одам учун бировнинг айбини эслаш, уни бошқаларга тарқатишдан қайтаришдир. Абдуллоҳ ибн Аббос розияллоҳу анҳу кўпчиликка ана шундай насиҳат қилган эканлар.\nЎзимизда кўп айб, нуқсонлар бор. Ҳаётимизда қанча-қанча хатоларга йўл қўямиз. Авваламбор, инсон ўзининг хатоларини сарҳисоб қилиб, айбларини ислоҳ қилишга ҳаракат қилса, ўша инсон хулосасидан бошқа кишилар тўғри намуна олади. Бизда эса бу кўринишлар тезкари суратда акс этмоқда. Айбимиз, нуқсонимиз бўла туриб, ҳали мусулмончилик қоидаларини, ислом одобини тўлиқ тушиниб етмаймизу, сўз эркинлиги менга берилган бир имконият деб, жамиятда қилинган битта хатони бўрттириб кўрсатишга ҳаракат қиламиз. Ўшанда ўзимизни хаттоларимиз, нўқсонларимиз кўзимизга кўринмай қолади.\nДунё илми фани ривожига улкан ҳисса қўшган аллома боболаримизнинг бу борадаги фикрлари қандай бўлган?\nСўз — бу отилган ўққа ўхшайди. Пайғамбар аллайҳи салом ҳадисларига қарайдиган бўлсак, “Бу сўз сенга омонат”. Шунинг учун сўзни гапираётганингда жуда эҳтиёт бўлиб гапир. Агар, сўзни оғзингдан чиқардингми у тўғрими, хатоми, фитнами, фитна эмасми, бузуқми, беҳаёми эртага ўша сўз сени ўзига аср қилиб олади, дейилади.\nКўряпсизми муммо қаерда? Демак, халқимизнинг “Етти ўлчаб бир кескин”, деган нақлига риоя этиш лозим. Ҳар битта сўзни, айниқса, бизни ёшларимиз ўйлаб гапириши, гапирганда ҳам ўша сўзни мазмун-моҳияти эртага қаерга етиб боради ва бундан кутилаётган натижа қандай бўлади, дея ўйлаши керак. Сўзни ишлатиш, гапиришда ҳам инсондан катта маҳорат талаб этилади.\nМовароуннаҳр неча асрлардан бери ислом дунёсига илм-зиёси билан машҳур бўлган. “Мовароуннаҳр диёри” деганда, бошқа мусулмон дунёси ва Ғарб жамиятлари “Уламмолар замини”, дея эътироф этган. Биз ҳозирги кунда шу уламоларга хос ва муносиб ёшлар бўлоляпмизми? Мана бу масъулиятли савол.\nXII асрда Бухорода Имом Заранжарий деган машҳур бир фақиҳ олим яшаб ижод этган. У киши “Шамсулаимма” яъни, “Уламо (олимлар) қуёши” мақомида буюк фақиҳ аллома бўлган. Бухорода шу даражада обрў қозонган эдиларки, мана бу алломани ҳар битта гапирган гапи фатво ўрнида бўлган. Айнан ушбу алломанинг бир фикри ҳозирги кундаги бу борадаги баҳс-мунозараларга ечим берадигандай. Яъни, “Авомнинг (бу ўринда “авом” дегани, диний билими ёки умуман, илм ва савияси паст бўлган инсон) дин борасидаги айтган гапи уламолар наздида қабул қилинмайди. Унинг учун энг афзал ҳолат сукут сақлашдир. Ва, унинг жавобини олимлар ихтиёрига шу соҳанинг мутахассислари ихтиёрига топшириб қўйишдир”, деганлар.\nИнтернет тармоғи бу — океан. Бу ерда қанча-қанча ахборотлар, маълумотлар сузиб юрибди. Лекин бундан энг муносибини танлаб олиш учун инсондан илм, маҳорат, тажриба талаб этилади. Яна ўша алломамиз Имон Заранжарийнинг гапларига эргашадиган бўлсак, бирор нарсага муносабат билдиришда эҳтирос, ҳиссиётга берилиб кетмасдан сукут сақлаш ва унинг ҳикматини, жавобини Аллоҳ таоллонинг ризолигидан топиш керак. Шунда энг маъқул ва энг афзал йўл шу бўлади, дейдилар. Чунки эртага эҳтиросга, ҳиссиётларга берилиб кетиб жамиятда баъзи бир фитналарга сабабчи бўлиб қолса, оқибат унинг ортидан келадиган зиён-зарарига қиёматда ўша инсоннинг ўзи жавобгар бўлиб қолиши мумкин.\nШунинг учун исломиятнинг бошқа мафкура ва динлардан фарқли жиҳати ҳам АҚЛ устига қурилганидадир. Ҳар битта оят, ҳадис, алломаларнинг фикри инсонни, айниқса, мусулмонни ақл юргизишга, фикр қилишга чорлайди.\nИслом кўз-кўрона, тақлидан фикр беришини қоралайди. Ҳар доим чуқур мулоҳаза қилишга ҳаттоки, сўз эркинлиги борасида ҳам етти ўлчаб бир кесиб, ақлий далил, ҳаётий тажрибалардан келиб чиқиб, оят ва ҳадисларга шарҳ ва мазмун беришга ундайди. Бир сўз билан айтганда, мусулмон одам айниқса, Ўзбекистон ёшлари динда, эътиқодда шу давлатнинг ривожланиши, равнақи йўлида бирдам, якдил бўлса, фикри, ғояси, мақсади, бир жойдан чиқса, шунда давлатимизнинг ютуғи, келажаги порлоқ бўлади.\nЎзХИА Илмий тадқиқотлар ва\nинновацион лойиҳалар маркази


Бразилияда стадионга ярим кило портловчи модда олиб киришга уринган шахс қўлга олинди\n08:52 / 20.11.2015\nРио-де-Жанейро ҳарбий полицияси "Коринтианс" жамоаси мухлисини у сафардаги ўйин ўтадиган стадион ичига ярим килограмм портловчи модда олиб киришга уринганида тўхтатиб қолди. Бу ҳақда маҳаллий нашрларга асосланган ҳолда ТАСС нашри хабар тарқатган.\nУшбу шахс стадионга кирмасданоқ, биринчи текширувдан кейиноқ қўлга тушган.\n"Бу мухлис кириш рухсат берилмайдиган йўлакдан киришган уринганида бизда шубҳа уйғотди", дейди маҳаллий полиция майори Силвиу Луис.\nҚўлга олинганнинг шахси маълум қилинмаган, унинг кўринишидан 30 ёшлар атрофида экани айтилган. Унинг ҳаракати сабаблари суриштирилмоқда. Теракт содир этишга уриниш бўлгани истисно этилмаяпти.\nБу ҳодиса "Васко да Гама" жамоасининг уй стадиони бўлмиш "Сан Жануарио"да рўй берган. Қўлга олинган шахс "Сан-Паулу"нинг "Коринтианс" жамоаси мухлиси эканини айтган.\nҚайд этиш керакки, принципиал рақиблар ҳисобланувчи бу жамоаларнинг ўзаро ўйинлари арафасида стадион ва унинг атрофида хавфсизлик чоралари кучайтирилганди. Ўйин арафасида ҳудудни тепадан 2 вертолёт орқали кузатиб туришган. Стадион атрофидаги дўконлар ва кафелар куннинг биринчи ярмиданоқ ёпилиши бошланган - дўкондорлар мухлисларнинг талончилигига учрашдан хавфсирашган.\nШунга қарамасдан, бир неча марта тартибсизликлар юзага келиб, полиция газдан ёш сиздирувчи газлар қўллашига тўғри келган. Шунингдек, бир гуруҳ безори мухлислар пивохонани талон-тарож қилиши вақтида полиция қўлига тушган.\nМаълумот учун, "Сан Жануарио" стадиони 1927 йилда қурилган бўлиб, ҳозирда 15 минг томошабинни ўзида қабул қила олади. Стадион Бразилиянинг маданий обидаси сифатида қадрланади.


Паспорт топиб олинди\nМусаев Тимур Салаватхонович номига берилган паспорт топиб олинди. Эгасини таниганлар бўлса, хабар беринглар. Кунцева райони, "Лента" магазинининг олдида топилди. Хабарни улашайлик, зора эгаси тезроқ топилса. Янги олинган паспорт экан, бегона юртда қийналиб юрмасин! Телефон рақамим: +7-968-725-07-63\nНоввой иш излаяпти. Ноннинг ҳамма турини пишира оладилар. Хужжатлардан фақат регистрациялари бор. Мурожаат учун телефон: 89671475232\n19/05/2016 Админ Иш керак.


Сурия инқилобининг охирги қалъаси – Идлибни нималар кутмоқда? - | Hizb-Uzbekiston.info\nHome›АР-РОЯ ГАЗЕТАСИ›Сурия инқилобининг охирги қалъаси – Идлибни нималар кутмоқда?\nСурия инқилобининг охирги қалъаси – Идлибни нималар кутмоқда?\nТурк режими Ҳалабни Асад қўлига топширишдаги ўз вазифасини муваффақиятли бажарди. Шундан сўнг, Шом инқилобига заррача фойдаси тегмаган “Фурот қалқони” амалиёти якунлангани эълон қилинди. Аксинча, бу амалиёт қўзғолончи отрядларни турк режими ва унинг ҳожаси Америка фойдасига ишлаган иккинчи даражали жангларга чалғитиб, уларнинг кучини беҳудага совурди. Эрдоған режими нафақат тоғут Асадни ағдармади, балки “Фурот қалқони” амалиёти кучлари назоратидаги минтақаларда бир томондан араблар ва туркманлар, бошқа томондан курдлар орасига душманлик уруғини сочди. Туркия халқнинг миллатчилик туйғулари билан ўйнашиб, бу минтақаларда ўз ҳукмронлигини ўрната олди. “Фурот қалқони” амалиёти кучлари назоратидаги минтақаларда одамларни батамом курдларга қарши қайраш учун оммавий юришлар ташкил қилинди. Турк режими Туркия чегарасида курд вужуди тикланишини олдини олиш бўйича ўз манфаатларини амалга ошириш учун араб ва туркманлардан разилона фойдаланди.\nВоқеаларни ва сиёсатчиларнинг баёнотларини кузатар эканмиз, Сурия инқилобининг сўнгги таянчи – Идлибга қарши йирик амалиёт тайёрланаётгани ойдинлашмоқда. Америка қуруқлик қўшинлари штаби бошлиғи генерал Марк Милли 21.03.2017 да Вашингтондаги конференцияда кутилаётган жанглар тўғрисида шундай деди: “Эҳтимол, биз жанглар бўладиган минтақаларда фундаментал ўзгаришларни кўрамиз. Жанг майдони бўшаган ҳудудлардан аҳоли зич жойларга кўчади”. Бундан ташқари, Россия ўз қўшинларини Сурия курдлари назоратида бўлган Ҳалаб ғарбининг Африн шаҳрига кўчирмоқда ва ўз кучларини бир томондан курдлар, бошқа томондан турклар ва Сурия Озод Армияси ўртасидаги эҳтимолий тўқнашувларни олдини олиш баҳонасида Идлибдан шимол томонга кенгайтирмоқда.\nБунга курд YPG командири Сипан Хамонинг курд SDF отрядлари Сурия Озод Армиясининг айрим гуруҳлари билан ҳамкорликда ва Россиянинг ҳаво кўмагида “Фатҳ уш-Шом” билан жанг қилиш учун Идлибга боришларини инкор этмаслиги тўғрисидаги баёнотини ҳам қўшинг. Бундан ташқари, Марказий Разведка Бошқармаси (ЦРУ) қўмондонлигидаги “Ал-Мук” координацион маркази барча “мўътадил” отрядларни “эктремистларга” қарши жанг қилишга тайёрланишлари учун битта вужудга бирлашишга мажбурламоқда. Одатда Ғарб мана шундай ҳаракат қилади, ўз манфаатларини амалга ошириш учун бир гуруҳ мусулмонларни бошқасига қарши қайрайди. Шунингдек, ОАВда эълон қилинган “Жайш ал-Фатҳ” вакиллари ва ИИҚК (КСИР) бошчилигидаги делегация ҳамда Ливан “Ҳизбуллоҳи” ўртасида Идлиб вилоятининг Кафрая ва ал-Фуа аҳолисини эвакуация қилиш эвазига Дамашқ яқинидаги Забадоний, Мадая ва Блудандаги мужоҳидларни эвакуация қилиш, шу жумладан Сурия режими асирга олган юзлаган шахсларни озод қилиш бўйича Қатар воситачилигида эришилган келишувлар ҳам сўзларимизни тасдиқламоқда. Кафрая ва ал-Фуада қолган фуқаролар ва ҳарбийлар эвакуация қилинишлари ва кейинчалик улардан Идлибга ҳужум қилишда – айниқса, бу икки районга самолётлардан катта миқдорда қурол-яроғ ташлангани ҳисобга олинса – режим томонидан ишга солиниши кутилмоқда.\nШундай қилиб, Шом инқилобининг сўнгги қалъасига ҳужум қилиш учун барча даражаларда тайёргарлик ишлари кетмоқда. Бу тайёргарлик доирасида Америка YPG курд отрядларидан фойдаланиб, Раққани ўз назоратига олмоқчи, бу ернинг аҳолиси “ИШИД” ни шаҳардан чиқиб кетишга ва Дейр аз-Зорга кўчишга тайёрланаётганига гувоҳ бўлиб улгурди. Бу ҳодисалар фонида музокаралар давом этмоқда, унинг бешинчи қисми навбатдаги қисмини ўтказиш таклифидан бошқа нарсага эришмай якунланди. Бу музокаралар орасидаги танаффусда тоғут Асадни хурсанд қилаётган Америка маҳсулоти реклама қилинмоқда. Масалан, АҚШнинг БМТдаги доимий вакили Никки Хейли Сурияга нисбатан унинг давлати олдидаги асосий вазифа Башар Асадни ҳукуматдан четлаштириш эмаслигини айтди. Одатдагидек, Америка халқларга қарши тил бириктирувлар тўқимоқда ва ўз тақдирини ўзи белгилаш шиори остида уларнинг тақдирини ҳал қилмоқда.\nШубҳа йўқки, Сурияда Асадни қулатиш ҳеч қачон Американинг асосий ташвиши бўлмаган, Ислом ва мусулмонлар душманидан бундан бошқасини кутишнинг ҳожати йўқ. Унинг учун биринчи галдаги муҳим вазифа бутун дунё бўйлаб “терроризмга” қарши курашдир. Биз бу “кураш” ни худди Шомда бўлганидек, Афғонистон, Ироқ, Ливия ва бошқа давлатларда ҳам кўрдик. Америка бу курашга ҳатто жаҳон ҳамжамиятини ва қўзғолончи отрядлар раҳбарларини торта олди, у “терроризм” ни баҳона қилиб шаҳарлар ва инфратузилмаларни вайрон қилмоқда, гўдаклар, аёллар, қарияларни қирғин қилмоқда ҳамда уларни кўчиб кетишга мажбурламоқда. Қочқинлар ишлари бўйича БМТ Олий комиссари Бошқармасининг баёнот беришича, инқилобнинг еттинчи йилида Суриядаги қочқинлар сони беш миллиондан ошиб кетган ва бу дунё бўйича энг катта қочқинлар кризиси сифатида тавсифланган. Шундай қилиб, Ғарбнинг асосий вазифаси мусулмонларни ўлдириш, уларни уйларидан ҳайдаб чиқариш ва шаҳарларини вайрон қилиш эканлиги ойдинлашмоқда. Бу мусулмонларни ҳимоя қиладиган ва ишларини ғамхўрлик билан бошқарадиган халифаси йўқлиги сабабли содир бўлмоқда.\nАллоҳнинг Расули с.а.в. дедилар:\n“Имом қалқондир, унинг ортида туриб жанг қилинади ва ҳимояланилади” (Муслим).\nМусулмонлар буни англашлари, Ғарбнинг ўзларига нисбатан душманлигини кўришлари ҳамда у ва унинг барча малайлари билан барча алоқаларини узишлари лозим. Улар мусулмонларга шон-шарафи ва буюклигини қайтарадиган, Ғарбни шайтон васвасасини унутишга мажбур қиладиган Иккинчи Рошид Халифалик давлатини тиклаш учун Пайғамбаримиз с.а.в. тариқатлари бўйича ишлашлари лозим.\nҲизб ут-Таҳрирнинг Суриядаги ахборот офиси масъули\n8 Ражаб 1438 ҳ.й.\nTagsохирги қалъасиСурия инқилобининг\nФранкфония саммити «терроризм»га қарши ҳамкорликни кучайтиришга чақирмоқда


Ўзбекистон авиакомпанияси “Пулково” аэропортига парвозлар бўйича етакчи бўлди\n09:41 / 29.03.2017\n“Ўзбекистон ҳаво йўллари” Миллий авиакомпанияси 2017 йилнинг январь-февраль ойларида Санкт-Петербургдаги “Пулково” аэропортига йўловчи элтиш бўйича етакчи ўринга кўтарилди. Бу ҳақда авиакомпания Ахборот хизмати хабар бермоқда.\n“Ўзбекистон ҳаво йўллари” МАК ҳар куни Санкт-Петербургга парвозларни амалга оширмоқда. Улар нафақат Тошкент шаҳридан балки Республикадаги “Фарғона”, “Урганч”, “Самарқанд”, “Термез”, “Андижон” ва “Бухоро” аэропортларидан ҳам бўлмоқда.\n“Пулково” аэропортига парвоз уюштирган хорижий авикомпаниялар қаторида Lufthansa, “Белавиа”, “Эмирейтс” ва KLMлар мавжуд. Улар мазкур даврда Санкт-Петербург аэропортига 149,31 минг йўловчини олиб келишган.\nЎзбекистон ҳаво йўллари Пулково


Архивы актрисаси | KITAB.UZ\nБолливуднинг “энг эрка актрисаси” ҳамда унинг барча ошиқлари (фото)\nМашҳур режиссёр ҳамда сценарийнавис Махеш Бхаттнинг қизи Алия Бхатт номи бугун Болливуднинг энг талабгир актрисалари қаторидан мустаҳкам ўрин эгаллаган. Бугун ушбу актрисанинг қалбидан жой олишга муваффақ бўлган омадлилар ҳақида билиб олишингиз мумкин! Али Дададкар Сиддхарт Мадхотра Кевин Миттал Варун Дхаван Ранбир Капур Матнда хатолик топсангиз, ўша хатони белгилаб, бизга жўнатингБатафсил ўқинг\nАктриса ва дизйнер Шаҳзода Муҳаммедова бугун, 22 апрель санасида қиз фарзанднинг онаси бўлди. Бу ҳақда унинг турмуш ўртоғи Марат Ҳайруллаевич ўзининг инстаграмдаги саҳифасида маълум қилди. Сўнг актрисанинг ўзи ҳам ушбу хушхабарни инстаграм орқали барчага етказди. Эслатиб ўтамиз, Шаҳзода Муҳаммедова 2018 йил 28 ноябрь куни турмушга чиққан эди. Бугун бахтиёр онаниБатафсил ўқинг


Президент: Ўртача ойлик 300$ дан ошди\n12 май 2021, Тошкент вақти: 04:54\n13 феврал йиғинида президент Каримов яна бир бор¸ жаҳонда авж олиб бораëтган иқтисодий бўҳронга қарамай¸ Ўзбекистонда иқтисоднинг ривожланиб¸ халқ фаровонлиги муттасил ошиб бораëтганини мамнуният билан қайд этди.\nЎзбекистондаги давлат идоралари ходимлари¸ ўз ойликларининг қанча экани ҳақда президент айтаëтган гапгами ëки қўлларига тегаëтган маошгами ишонишларини билмай яна ҳайрон қолдилар.\n13 феврал куни Ўзбекистон Вазирлар маҳкамасида "2008 йилда мамлакатни иқтисодий-ижтимоий ривожлантириш якунлари ва 2009 йилда иқтисодиётни барқарор ривожлантиришнинг энг устивор вазифалари"га бағишланган йиғинда Ўзбекистон президенти Ислом Каримов нутқ сўзлаб, жаҳонда авж олган бўҳронга қарамасдан мамлакат иқтисодиётининг ўсиш суръатлари жадал кетаётганини таъкидлади.\nПрезидент Каримов бу йиғинда ҳам, кейинги икки-уч йилги нутқлари учун одат бўлиб қолган “аҳолининг реал даромади кундан-кунга ошиб бораётгани”га оид фикрларини конкрет рақамларда тасвирлашга уринди.\nЎтган йили бюджет соҳаси ишчиларининг ойликлари неча пулни ташкил қилгани оддий ўзбекистонликларга тушунарлироқ бўлсин учун президент ўзбекистонликларнинг ойлигини яна АҚШ долларига чақди.\n- 2008 йилда ўртача иш ҳақи бюджет ташкилотларида 1¸5 баробардан зиëд¸ бутун иқтисодиëт бўйича эса 1¸4 баробар ошди. Натижада ўтган йили ўртача иш ҳақи миқдори 300 АҚШ долларидан ортиқ бўлди. Аҳолининг реал даромадлари эса йил давомида жон бошига 23 фоиз кўпайди¸ деди Каримов.\nПрезидент Каримов 2007 йилда Ўзбекистонда ўртача иш ҳаққи 200 АҚШ долларига етганини айтган эди. Бундан чиқадики¸ ўтган бир йил ичида ўзбекистонликларнинг ўртача ойлик маоши 100 доллардан кўпроққа ошган.\nЎзбекистонлик иқтисодий таҳлилчи Дмитрий Поваров баъзи давлат хизматчиларининг ойлиги ошган бўлса ошгандир, дейди. Лекин бутун мамлакат бўйлаб ойликлар президент айтган даражага чиққанига ишониш қийин, дейди иқтисодчи.\n- Бутун республика бўйича буни айтиш қийин. Балки бу Тошкент шаҳри учун ўртача олинган рақамдир. Лекин бутун республика учун ўртача ойлик миқдори¸ албатта¸ пастроқ бўлади.\nАфтидан ҳукуматнинг маошнинг ўртача миқдорини ҳисоблашга оид ўз усуллари борга ўхшайди. Лекин кўпчилик, яъни оддий ўзбекистонликларнинг ҳисоб-китоби бунга тўғри келмайди, албатта, дейди иқтисодчи Поваров.\nСирдарё вилоятдаги мактаблардан бирида ўқитувчи бўлиб ишлайдиган Роҳила опанинг ҳисоб-китоблари ҳам, президентнинг ҳисоб-китобидан фарқ қилади.\nСуҳбатдошимиз олий тоифали ўқитувчи ва президентнинг гапи рост бўлса, йўқ деганда ўртача даражада, 300 АҚШ долларидан кўпроқ ойлик олиши керак.\n- Ойлигимиз 168 минг сўм. Кўпайгандан кейин тахминан 180 минг сўмга яқин¸ дейди Роҳила опа.\n180 минг ўзбек сўмини долларга чақсак, биринчи тоифали ўқитувчининг ойлик маоши президент айтгандек 300 эмас¸ 110-120 АҚШ долларини ташкил қилади.\nЖиззахдаги туман шифохоналарида тез ёрдам машинаси ҳайдовчиси Баҳодир аканинг ойлиги 300 доллар нари турсин, 100 долларга ҳам бормайди.\n- 100 минг сўм оламан.\nОзодлик: Бу қўлингизга тегадиганими?\nОзодлик: Рўзғорга етадими?\n- Кам-кам ишлатса етади.\nОзодлик: Масалан¸ етмай қолса нима қиласизлар?\n- Ишлаймиз¸ бошқа жойда меҳнат қиламиз. Ҳамшираларники кўпроқ¸ докторларники ундан сал кўпроқ.\nОзодлик: Масалан¸ доктор неча пул олади?\n- 200 минг сўмга яқин олади.\nУстига устак ўқитувчи ва шифокорлар, қолаверса¸ бюджет соҳасининг бошқа ишчиларига давлат жорий қилган “иқтисодий санкциялар” туфайли президент айтган 300 доллар у ёқда турсин, ойлигимизнинг каттагина қисмини кўрмаймиз, дейди сирдарёлик ўқитувчи.\nРоҳила опа: Ҳар ой қарзимиз бўлса ҳам¸ бўлмаса ҳам газга ушлашади. Аҳолининг аксар қисми газларнинг қарзларини тўлай олмайди. Тўлаш учун аҳолида пул йўқ. Менимча¸ тиббиëт ходимлари ва ўқитувчилар шу қарзларни ëпиб борамиз.\nМана¸ январ ойлигининг қоғозини кеча олдик. 9 минг сўм газга¸ 9 минг сўм светга ушлаб қолган. Ваҳоланки мен бир ой давомида 9 минг сўмлик свет ишлатмайман. Бундан ташқари бизга пластик карточка чиққан.\nҲар ой 25 минг¸ 30 минг пластик карточкага ушлашади. Биз ўша пластик карточкани олиб¸ бозорда ўзлари очиб қўйган қиммат магазинлардан нарса олишга мажбурмиз. Пластик карточкага ҳамма нарса қимматроқ. Бундан ташқари келадиган меҳмонлар...\nОзодлик: Опа кечирасиз¸ қанақа меҳмонлар?\nРоҳила опа: Текширувчиларда энди. Текширувчилар вақти-вақти билан келиб туради. Уларни меҳмон қилмасангиз бўлмайди.\nОзодлик: Уларни ўз ҳисобларингиздан меҳмон қиласизларми?\nРоҳила опа: Албатта¸ бошқа кимнинг ҳисобидан бўлади? Меҳмон қилишга кетган ëки уларнинг чўнтакларига солиб қўйилган пул ўша ишлайдиган 50-60 одам ўртасида бўлинади.\nКейин яна конспектларга. Биласиз ҳозир ўқитувчиларга роса қоғозбозлик. Бизнинг ўзимизга яраша кундалик¸ ойлик¸ йиллик деган нарсаларимиз бор. Буларнинг ҳаммасини биз ўз пулимизга сотиб оламиз¸ дейди президентининг ойлик ҳақдаги баëнотига муносабат билдирган олий тоифали ўқитувчи Роҳила опа.


Бугун Тошкентда МДҲ Ташқи ишлар вазирлари саммити бошланади\n04 декабр 2020, Тошкент вақти: 22:37\n5 апрел куни Тошкентда МДҲ Ташқи ишлар вазирларининг саммити бўлиб ўтади.\nСаммитда МДҲнинг 11 давлати Ташқи ишлар вазириларининг иштироки кутилмоқда.\nЎзбекистон Ташқи ишлар вазирлигининг билдиришича, Ташқи ишлар вазирлари йиғини кун тартибига ўнта масала киритилган. Мазкур масалалар ечими юзасидан тайёрланадиган ҳужжатлар лойиҳалари МДҲ давлат ва ҳукумат раҳбарлари Кенгашига тақдим этилади.\nВазирлар саммитида МДҲ Ижроя қўмитаси раиси Сергей Лебедев ва Россия президентининг махсус вакили Константин Косачев иштирок этади.\nЎтган йилда Ўзбекистоннинг МДҲ давлатлари билан савдо айланмаси қарийб 12,5 миллиард АҚШ долларини ташкил қилган.\nБу мамлакат ташқи савдоси ҳажмининг 47 фоизини ташкил қилади.


Ястепа жоме масжиди\nМаълумот: Маълум қилинишича, бугун, 11 май куни Тойлоқ туманидаги «Ястепа» жоме масжиди янги биносининг очилиш маросими бўлиб ўтган. Унда Ўзбекистон мусулмонлар идораси Масжидлар бўлими масъул ходими Искандар домла Халилов, Самарқанд вилояти бош имом-хатиби Зайниддин домла Эшонқуловлар иштирок этган.\nҚайд этилишича, ушбу жоме масжид биносининг умумий майдони 459 м², ички қисми эса 165 м²ни ташкил этади. Масжид айвони хонақоҳ биносини уч томондан ўраган. Хонақоҳнинг баландлиги 8 метр, эни 7 метр. Янги қад ростлаган таҳоратхона барча шароитларга эга бўлиб, унда бир вақтнинг ўзида 20 га яқин одам фойдаланиши мумкин.\nШунингдек, масжид мажмуасидан аёллар учун алоҳида намозхона ва таҳоратхона, шунингдек, имом-хатиб, ноиблар, мутаввали ва қоровулхоналар, мажлислар зали, кутубхона ўрин олган. Мазкур жоме масжид саховатпеша инсонларнинг кўмагида бунёд этилган.\nТаъкидланишича, масжидда 10 мингдан ортиқ аҳолиси бўлган Шопўлат, Янги ҳаёт, Ястепа, Шохкаш ва бошқа маҳаллалардаги мўмин-мусулмонлар ибодатларини адо этади. Масжид ичида 1000 нафар, ҳовлида 2000 киши бемалол ибодат қилиши мумкин.\nМаълумот учун, «Ястепа» жоме масжиди илк бор 1918 йилда қурилиши бошланган. Масжид 1999 йили Адлия вазирлигидан рўйхатдан ўтган.\nМасжид имом-хатиби: Ҳимматов Абдунаби\nСАМАРҚАНД ВИЛОЯТИ /\n/ Ястепа жоме масжиди


Британия тожик муҳожирлари учун эшикларни очмоқда\nТожикистоннинг мингдан ортиқ фуқароси Буюк Британияда ишлаш истагини билдирган. Муҳожирларни ишга жойлаштириш билан шуғулланувчи компания аллақачон 200 дан ортиқ кишини танлаб олган. Тожикистон Миграция хизмати 500 нафар тожикистонликни Буюк Британияга қишлоқ хўжалиги ишларига жўнатмоқчи.\nКуни кеча Тожикистон Меҳнат, миграция ва аҳоли бандлиги вазирлигининг Миграция хизмати Тожикистон Республикасининг Буюк Британия ва Шимолий Ирландиядаги элчихонаси билан биргаликда ишлашни хоҳловчиларни саралашни бошлаганини маълум қилди. Ишга 22 ёшдан 45 ёшгача бўлган инглиз тилини мулоқот даражасида биладиган фуқаролар таклиф қилинди.\nДушанбедаги Меҳнат муҳожирларини жўнатишдан олдин маслаҳат бериш ва тайёрлаш давлат муассасаси директори Диёр Норматовнинг 21 март куни Озоди радиосига айтишича, биринчи гуруҳ тез орада Британияга мавсумий қишлоқ хўжалиги ишларига юборилади.\nМиграция хизмати расмийсига кўра, Тожикистон фуқаролари Буюк Британиядаги янги иш жойига ўз маблағлари ҳисобидан боради. Мавсумий ишчилар учун 8 соатлик иш куни тақдим этилади, ҳар бир иш соати учун улар 12 доллар олади.\nМутахассисларнинг фикрича, Россиянинг муҳожирлар учун меҳнат бозори Ғарб санкциялари фонида қисқаради ва Душанбе Тожикистондан ишчи кучини қайта йўналтиришнинг муқобил йўлларини топишга ҳаракат қилмоқда.\nАйни пайтда Тожикистондан меҳнат муҳожирларининг қарийб 95 фоизи Россияга ишлаш учун кетмоқда. Республика Меҳнат, миграция ва аҳоли бандлиги вазирлиги маълумотларига кўра, тожикистонликларнинг аксарияти Иркутск, Чита, Новосибирск, Ростов-Дон, Москва, Санкт-Петербург, Москва ва Ленинград вилоятларига жўнаб кетишади».\nМуҳожирларнинг бир қисми Қозоғистон, бошқа МДҲ давлатлари ёки узоқ хориж мамлакатлари – Туркия, Бирлашган Араб Амирликлари, Жанубий Корея, АҚШ, Европа Иттифоқи мамлакатларига боради.\nАйни пайтда кўплаб экспертлар Тожикистоннинг ўзида янги иш ўринлари яратишни талаб қилмоқда. Расмийлар бўш иш ўринлари мавжудлиги тўғрисида мунтазам равишда маълумотларни эълон қилади, аммо кўпчилик шарт-шароитлар ва маошлардан қониқмайди. Расмий маълумотларга кўра, 2021 йилда Тожикистонда рўйхатга олинган ишсизлар сони 54,6 минг кишини ташкил қилган. Мутахассисларнинг қайд этишича, ҳақиқий кўрсаткичлар расмий рақамлардан бир неча баробар кўп бўлиши мумкин.\nКооперация тузган 44 фермер кластерга қайтишга мажбурланмоқда (тўплам)\nУкраина босқини: 57-кун | Россия "Азовстал"ни бомбаламайдиган бўлди (тўплам)\nНавалний ўзини экстремист ва террорчилар рўйхатидан чиқаришларини талаб қилди


Аълочи ногирон қизни икки коллеж ҳам ўқишга қабул қилмади\nБиринчи гуруҳ ногирони, кўзи туғма ожиз Мухлиса Акрамова\nАндижон вилоятининг Балиқчи туманида яшайдиган биринчи гуруҳ ногирони, кўзи туғма ожиз Мухлиса Акрамова интернат-мактабни қизил шаҳодатнома, мусиқа мактабини эса аъло баҳолар билан тугатгач, Наманган ва Андижон санъат коллежларига ўқишга киришга ҳаракат қилди. Коллежлардан бирининг раҳбари қўшиқ айтиш истеъдоди бўлган ногирон қизни қабул қилишни кескин рад қилди, иккинчи коллеж қабул комиссияси эса, Мухлиса иддаосича, уни атайлаб имтиҳондан йиқитган. Ногирон қиз унга нисбатан адолатсизлик бўлаётгани ҳақида YouTube порталида президентга мурожаатнома йўллади.\nБалиқчи туманининг Хўжаобод қишлоғида яшайдиган 16 яшар биринчи гуруҳ ногирони, туғма кўзи ожиз Мухлиса Акрамова YouTube портали орқали Ўзбекистон президентига қилган мурожаатида, уни ўқишга қабул қилмаган коллеж директорлари устидан арз қилади:\n“Бобожон, ўзингиз айтинг, айбим нимада? Ногиронлигимдами? Орзуларим кўп эди, Аввал санъатда, кейин жаҳон тилларида ўқишни, барча ёшлар қатори ватаним равнақига ўз ҳиссамни қўшишни хоҳлагандим. Ўзингиз айтасизку, келажак ёшларники, деб. Бобожон, ўзингиз ўйлаб кўринг, наҳотки ёшлар мактабдан кейин ўзлари хоҳлаган жойда ўқиёлмаса? Мен лоқайдлик, ноҳақлик қурбони бўлдим. Илтимос, шундай қилингки, мен каби ожизлар соғлар қаторида бемалол ўқий олсинлар!”, дейди ўз видеомурожаатида ногирон ўқувчи.\nМухлиса Акрамова Андижон вилояти Асака шаҳридаги 16-махсус мактаб-интернатни жорий йилда қизил шаҳодатнома билан тугатган.\nАйни пайтда, Асака шаҳридаги болалар санъат ва мусиқа мактабининг ҳам аъло битирувчиси ҳисобланади.\nМухлиса қўшиқ айтишни яхши кўради, у санъат коллежи ва олийгоҳларида ўқиб яхши санъаткор бўлишни орзу қилади.\nБиринчи гуруҳ ногирони, аълочи қиз Мухлиса Акрамовани ўқишга олишмади\nМухлиса уйига яқин бўлгани сабаб Наманган санъат коллежига ўқишга кириш учун борганини, лекин орзуси сароб бўлганини айтади:\n- Мусиқа мактабидаги устозим Зумрад опа билан бордим. Коллеж директори менинг ҳужжатларимни қабул қилишдан бош тортди. Биз кўзи ожизларни ўқитмаймиз, деди. Йиғлаб-йиғлаб қайтиб келдим”, деди Мухлиса.\nУнинг айтишича, шундан сўнг у ҳужжатларини Андижон санъат коллежига топширган:\n- Кейин 21 июнь куни Андижон санъат коллежига бордим. Директор Қобилжон ака Мамасолиев билан учрашдик. У ҳам менга йўлимни топиб юролмаслигимни, болаларга кулги бўлишимни айтиб, ўқишга олишдан бош тортди. Мен қаттиқ туриб талаб қилганимдан сўнг ҳужжатларимни қабул қилишди. Учта имтиҳон бўлди. Шуни аниқ биламанки, мен тенгдошларимдан яхшироқ топширдим, имтиҳон пайтида уларга ҳатто ёрдам ҳам бердим. Лекин менга энг паст балл қўйиб, имтиҳондан йиқитишди, деди Мухлиса.\nОзодлик ногирон қизнинг бу иддаоларига муносабат олиш мақсадида Андижон санъат коллежи раҳбарияти билан боғланишга ҳаракат қилди. Аммо коллеж директори Қобилжон Мамасолиев қўнғироқларимизга кун бўйи жавоб бермади.\nАсака шаҳрининг 22-мусиқа мактаби ўқитувчиси Зумрадхон Астанова ҳам шогирдидан кўнгли тўқ бўлганини айтади:\n- Мактаб-интернатни қизилга битирди, мусиқа мактабида ҳам битта тўрти бор эди холос, қолган баҳолари беш эди. Мен унинг коллежга ўқишга кириб кетишига умуман шубҳам йўқ эди. Лекин негадир унга паст баҳо қўйишди, деди ўқитувчи.\nПрезидентдан унинг билимини ва иқтидорини қайта имтиҳон қилишни сўраган Мухлиса ўзини қаноти қайрилган полапонга қиёслайди:\n- Биласизми, энди учишга чоғланаётган полапонларга нимадир тўсиқлик қилса уларнинг шашти сўнади, руҳи тушади. Худди шунингдек, биз каби кўзи ожиз болалар мактабни тугатиши билан ўқишга киролмаяпти. Ахир кўзи очиқ одамлар уларга озгина шароит яратиб беришса, улар ҳақида озгина қайғуришса бўлмайдими? Ёки кўзи ожизлар ўқитилмасин, деган қонун борми?, деди Мухлиса Акрамова.\nАндижон вилоятидаги коллеж ўқитувчиларидан бирига кўра, коллежларда коррупция авж олган:\n“Буни яширадиган жойи қолмади. Ҳозир санъат, педагогика, тиббиёт коллежларига ўқишга иқтидорли болалар эмас, дадасининг пули кўп болган болалар кириб кетяпти. Андижон вилоятида шу йўналишдаги коллежларга ўқишга киришнинг нархи жойига қараб 300-500 долларгача бўлмоқда. Директорларнинг нафси шунчалик ҳакалак отиб кетдики, ҳатто истеъдоди бор ногирон болалар ҳам очиқчасига қабул қилинмаяпти”, деди коллеж ўқитувчиси.


IOS | Futura – ҳаммаси ахборот технологиялари, маркетинг ва стартаплар ҳақида iOS – Futura – ҳаммаси ахборот технологиялари, маркетинг ва стартаплар ҳақида\n«Apple» компанияси ўз маҳсулотлари клавиатураларига ўзбек алифбосини ҳам киритмоқда. Бу ҳақда «Davletovuz» канали маълумот бериб ўтди. «Apple» компанияси маҳсулотлари клавиатураларида ниҳоят ўзбек тили алифбоси ҳам пайдо бўлар экан. iOS 13 чиқишини кутинг» дейилади канал хабарида. Эслатиб ўтамиз, «Apple» бир неча йиллардан бери дунёнинг энг қиммат бренди номини ҳеч қайси компанияга бермай келмоқда.\nОммабоп ва қулай Telegram мессенжерининг Apple мобил қурилмаларига мўлжаллаб чиқарилган клиенти янгиланди. Унинг айни дамдаги – 5.0.16 (606) талқинида бир қатор янги имкониятлар тақдим этилган. iOS учун янгиланган Telegram’да қуйидаги ўзгаришлар амалга оширилган: «Оқимли» аудио ва видео жорий этилган. Яъни, иловада тўлиқ юкланиб бўлишини кутмасдан, исталган қўшиқни тинглай бошлаш, ёки видеони томоша қила бошлаш мумкин. […]\nКеча, 17 сентябр кунидан бошлаб ўзбекистонликлар учун iOS 12’ни юклаб олиш имконияти пайдо бўлди. Унда бир қатор янги функциялар ва имкониятлар киритилган. iOS 12 талқинида билдиришномалар тизими ҳам ўзгартирилган: энди блокировка экраниданоқ уларни гуруҳларга ажратиш ва овозларини ўчириш мумкин. Бундан ташқари, «Безовта қилинмасин» режимининг функционаллиги ҳам кенгайтирилган. Натижада эса белгиланган вақтларда – масалан, тунда ёки […]


“Яшил йиллик” кўчатлар заҳираси қанчалик етарли? | Ўрмон хўжалиги давлат қўмитаси расмий веб сайти\n“Яшил йиллик” кўчатлар заҳираси қанчалик етарли?\nТассаввур қилайлик, дарахтларни кесиб ташласак нима бўлади? Aлбатта ҳавода кислород йўқолиб кетмайди, чунки ҳаводаги кислороднинг аксарият қисмини дунё океанлари таъминлайди. Aммо дарахтларнинг ҳам бу борадаги ўрни беқиёс. Фақатгина океандан чиқадиган кислород бизнинг тўлиқ нафас олишимизга етмайди. Бу етишмовчиликни еса дарахтлар тўлдиради. Битта дарахт бир йилда 100 кг кислород ажратади. Aммо бунча кислородни ишлаб чиқариши учун дарахт камида 12 метр баланд бўлиши, оғирлиги эса 2 тоннадан кам бўлмаслиги керак. Битта инсон эса бир йилда 9,5 тонна ҳавони нафаси билан ютиб, кислород унинг 23 фоизини ташкил этади. Бу тахминан бир йилга 740 кг кислородни ташкил этади. Демак, инсон тўлиқ нафас олиши учун битта одамга бир йилда 7-8 та дарахт «хизмат» қилади.\nДемакки бугунги куннинг енг долзарб лойиҳаларидан бўлиб турган ва 1 мартдан старт берилиши режалаштирилаётган “ Яшил йиллик” умуммиллий лойиҳаси доирасида амалга оширилажак тадбирларнинг бари бизнинг тоза ва мусаффо ҳаводан нафас олишимиз ва ҳам танимизни , ҳам руҳимизни, ҳам қалбимизни даволашга қаратилган. Ўйлаб кўринг, ҳар биримиз оила аъзоларимиз сондан келиб чиқиб киши бошига 7-8 тадан ниҳол ексак ва парвариш қилсак , яна 3-4 йилдан кейин бутун маҳалламиз, кўчамиз , туманимиз, вилоятимиз ва ниҳоят юртимиз қандай жаннатмакон гўшага айланади? Шу жойида тўхтанг, бир дам чуқур нафас олинг, ўпкангизни тўлдириб тоза ҳаводан симиринг. Нимани ҳис қилдингиз, онгу шурингиз тиниқлашдими, танангиз яйрадими? Шу ҳиссиётни , шу енгилликни ҳар куни сезсангиз, ҳис этсангиз нимаси ёмон? Фарзандингиз ифлос ҳаводан нафас олгани учун тинимсиз бош оғриғидан шикоят қилмаса, аксинча кучига куч, қувватига қувват қўшилаверса нимаси ёмон?\n“Яшил йиллик” умуммиллий лойиҳаси айнан мана шундай эзгу мақсадни кўзлаган халқчил лойиҳа, халқона лойиҳа. Ноябр-декабр ойларида ташкил этилган “Яшил макон” умуммиллий лойиҳасининг узвий давомидир.\n“Яшил макон” умумиллий лойиҳаси доирасида юртимиз ҳудудида ўтган йилнинг ноябр-декабр ойларида 85,9 млн дона манзарали, мевали ва бошқа турдаги кўчатлар экилди.\nЎрмон хўжалиги илмий-тадқиқот институти томонидан ҳар бир ҳудудга мос равишда кўкаламзорлаштириш учун тавсия этиладиган дарахт-бута турлари ҳамда экилиш агротехникаси бўйича тавсияномалар ишлаб чиқилиб, амалиётга жорий этилди. Мазкур тавсияларга асосан Қорақалпоғистон Республикаси, вилоятлар ва Тошкент шаҳри ҳудудларида тупроқ-иқлим шароитидан келиб чиққан ҳолда шумтол, қайроғоч, каталпа, япон сафораси, гледичия, тол, терак, жийда, тут, заранг, каштан, липа, эман, заранг, қайроғоч, акасия каби манзарали ва мевали кўчатлар қонун-қоидасига мувофиқ экилиши таъминланди.\nКўчат экиш ишлари бажарилишини сифатли ташкил этиш ҳамда мавжуд муаммоларни бартараф этиш мақсадида туманлар ва шаҳарлар марказларида маҳаллий ҳокимликлар билан биргаликда амалий семинарлар ҳамда кўчат сотиш нуқталари ташкил этилди. Бу ерда ҳар бир кўчатнинг экиш услуби ва у ҳақида мълумотлар бериб борилди.\n2022 йил 1 мартдан бошланадиган “Яшил йиллик” умумиллий лойиҳаси дарахт ва бута уруғлари тайёрланиб, сув кўп талаб этмайдиган кўчат турларини кўпайтириш бўйича ниҳолхона ва кўчатхоналар ташкил қилинмоқда. Ҳозирги кунда ўрмон хўжаликлари кўчатхоналарида 27 млн дона кўчатлар парваришланмоқда.\n“Яшил йиллик” умуммиллий лойиҳаси доирасида амалга ошириладиган 2022 йил баҳор мавсуми давомида эса қуйидаги ишлар амалга оширилиши режалаштирилган:\nҳудудларда тасдиқланган “йўл харита”лар асосида маҳаллий ҳокимликлар билан биргаликда кўчат экиш билан боғлиқ барча ташкилий чораларни кўриш;\nҳудудларда иқлим-тупроқ шароитга мос қурғоқчиликка ва сувсизликка чидамли дарахт турларини танлаш;\nсуғориладиган қишлоқ хўжалиги ерлари дала четларида ўрмон хўжаликлари томонидан 6,3 млн. дона тут кўчатларини экилишини ташкил этиш;\nҳудудларнинг тупроқ-иқлим шароитидан келиб чиққан ҳолда ташилот ва корхоналарга белгиланган тартибда жами 21,5 млн дона ҳар хил турдаги дарахт-буталарнинг кўчатлар ва қаламчаларни етказиб бериш;\nагротехник қоидалар асосида экилган кўчатларни доимий равишда парваришланишини бўйича тавсиялар бериб бориш;\nбелгиланган вазифалардан келиб чиққан ҳолда ўрмон фонди ерларида ўрмонзорларни кенгайтириш, жумладан кўчат экиш тадбирларини амалга ошириш.\nЎйлаймизку, “Яшил йиллик” умуммиллий лойиҳаси доирасида ҳам халқимиз ҳамжиҳатликда, бирдамликда дарахт экиш, боғу роғлар барпо қилиш жараёнларида фаол иштирок этишади. Зеро, баҳор яратувчанлик, ижодкорлик фасли. Биз бугун яратган боғлар эртага юртимизни ер юзидаги жаннатлардан бирига айлантирса ажаб эмас.\nЎрмон хўжалиги давлат қўмитаси раисининг ахборот сиёсати масалалари бўйича маслаҳатчиси\n← Ўрмон хўжалиги илмий-тадқиқот институти директори Примория қишлоқ хўжалик академияси ректори билан учрашув бўлди Коррупцияга қарши курашамиз →


Ўзбекистон мусулмонлари идораси раиси ўринбосари Айдарбек Тулепов лавозимидан бўшатилди\nЎзбекистон Мусулмонлари идораси раиси ўринбосари Айдарбек Тулепов лавозимидан бўшатилди. Ҳозирча идора сайтида раҳбарият таркибидаги ўзгариш ҳақида расмий хабар берилмаган. Бу ҳақда Kun.uz хабар бермоқда.\nМаълум қилинишича, 2006 йилдан буён халқ тилида «диний идора» сифатида юритилган - Ўзбекистон Мусулмонлари идораси раиси ўринбосари Айдарбек Тулепов жорий йилнинг 17 февраль куни эгаллаб турган вазифасидан озод этилган. Айни пайтда раис (муфтий) Усмонхон Алимов, унинг ўринбосари Азизжон Мансуров (Абдулазиз Мансур) ўз вазифасида қолгани айтилмоқда.\nЎтган давр мобайнида, Тулепов муаллифлигида «Интернетдаги таҳдидлардан ҳимоя», «ИШИД фитнаси» каби китоблар чоп этилган бўлиб, муҳокама учун кенг жамоатчиликка тақдим этилганди. У ислом дини тарихида илк пайдо бўлган диний-сиёсий фирқалар тўғрисида кўплаб рисолалар чоп эттирган.


ЎзА - Улкан мақсадларга катта жасорат керак (VI қисм)\nУлкан мақсадларга катта жасорат керак (VI қисм)\n“Барча саъй-ҳаракатларимиз ободлик, бунёдкорлик ва аҳоли фаровонлигига хизмат қилсин”\n"Шарқ дарвозаси" дея таъриф бериладиган Тошкент шаҳрида давлатимиз раҳбари ташаббуси билан барпо этилаётган «Tоshkent Сity» халқаро ишбилармонлик марказининг илк объектлари – Конгресс холл ва «Hilton» меҳмонхонаси қуриб битказилди.\nДавлатимиз раҳбари ташаббуси билан ташкил этилган Самарқанддаги Ҳадис илми мактабида илк ўқув йили бошланди ва 100 га яқин талабгор орасидан сараланган 12 нафар ёшлар таҳсилга киришди.\n22-23 ноябрь кунлари вилоятда илк бор ўтказилган “Invest in Samarkand” I халқаро инвестиция форуми ва унинг доирасида “Made in Samarkand” номли миллий кўргазмада 1,3 миллиард долларлик шартномалар имзоланди.\n“Обод қишлоқ”, “Обод маҳалла” дастурлари доирасида Жиззах вилояти бўйича 26 минг ҳовли-жой, 405 та кўп қаватли уй 139 та ижтимоий соҳа иншоотлари қайта қурилди ва реконструция қилинди.\nМарт ойида Фарғона шаҳрида “Листем-Фергана” Ўзбекистон –Жанубий Корея қўшма корхонаси иш бошлади. Марказий Осиёда ягона ҳисобланган қўшма корхонада тиббиёт учун зарур бўлган 8 турдаги рентген асбоб-ускуналари ишлаб чиқариш йўлга қўйилди. 2020 йилдан бошлаб эса корхонада ультратовуш, электрокардиограмма мосламалари каби 18 турдаги юқори технологик, рақамли маҳсулотлар ишлаб чиқарилади.\nПрезидентимизнинг 2018 йил 1 ноябрдаги “Халқаро бахшичилик санъати фестивалини ўтказиш тўғрисида”ги қарорига мувофиқ, 5-10 апрель кунлари Термиз шаҳрида бўлиб ўтган Халқаро бахшичилик санъати фестивалида жаҳоннинг 80 дан ортиқ мамлакатидан вакиллар иштирок этди. Жаҳонда муқобили йўқ бундай нуфузли тадбир миллий қадриятларимизни дунёга кенг тараннум этгани билан, айниқса, хорижлик иштирокчиларда катта таассурот уйғотди.\nДавлатимиз раҳбарининг 2019 йил 29-30 март кунлари Бухоро вилоятига ташриф чоғида Бухоро вилоятини туристик чорраҳага айлантириш бўйича берган топшириғи ижросини таъминлаш мақсадида Бухоро вилоятида 2019-2020 йилларда туризмни янада ривожлантириш комплекс дастури лойиҳаси ишлаб чиқилди.\nИслом маданиятида муносиб ўрин эгаллаган улуғ мутаффакир алломаларимиз номи билан боғлиқ “Етти пир” зиёратгоҳларига туташ ҳудудларда қурилиши бошланган 7 та меҳмонхонадан 5 таси фойдаланишга топширилди.\nЎзбекистон Республикаси Президентининг 2017 йил 2 майдаги “2017-2021 йилларда гидроэнергетикани янада ривожлантириш чора-тадбирлари тўғрисида”ги қарори асосида Наманган вилояти Учқўрғон туманида Катта Фарғона канали кичик ГЭСлар каскади қуриб, ишга туширилди. Умумий қуввати 12 МВт. га тенг мазкур гидроиншоот йилига 72,89 миллион кВт.соат электр токи ишлаб чиқариб, 48 минг хонадонни узлуксиз экологик тоза ва қайта тикланувчи электр энергияси билан таъминлаш имконини берди.\nШахсан Президент ташаббуси билан Қашқадарёда фуқаролар саломатлигининг кафолати бўлган тоза ичимлик суви таъминотини яхшилашга 370 миллиард сўмлик давлат маблағлари ажратилди.\nСирдарёда Президентимиз ташаббуси билан Ўзбекистон Касаба уюшмалари федерациясининг 85 миллиард сўмлик маблағи эвазига 32,3 гектар майдонда “Янгиер” санаторийси бунёд этилди.\nПрезидентимиз, шунингдек, вилоят марказида Ўзбекистон халқ шоири Ҳалима Худойбердиева номидаги она тили ва адабиёт фанини чуқур ўқитишга ихтисослаштирилган мактаб-интернатни барпо этиш ташаббусини ҳам кўрсатди.\nПрезидентимизнинг Андижон вилоятига ташрифи чоғида Хонобод шаҳрини туризм марказига айлантириш бўйича берган топшириқлари ижроси доирасида Хонобод шаҳрида катта ҳажмдаги қурилиш, ободонлаштириш ишлари амалга оширилди. Жумладан, умумий лойиҳа қиймати 120 миллиард сўм бўлган “Хонтоғ” сиҳатгоҳи қурилиб, фойдаланишга топширилди. Шунингдек, 3 минг нафар сайёҳга мўлжалланган 1 мингдан ортиқ дам олиш уйлари барпо этилди.\nХива шаҳрида Президент мактаби ва ижод мактабларининг фаолият бошлагани воҳа ёшларига муносиб туҳфа бўлди.\nПрезидентимиз томонидан аҳолининг ижтимоий ҳимояга муҳтож қатламини қўллаб-қувватлаш мақсадида жорий йилда Хоразм вилоятида 10 та 7 қаватли уй-жойлар қуриб фойдаланишга топширилди. Шундан 8 таси Урганч шаҳрида 2 таси Хива шаҳрида бунёд этилди.\nДавлатимиз раҳбари топшириғига асосида Урганчдан Хивагача 30 километр темир йўл ётқизилиб, Хива шаҳрида вокзал барпо этилди. Зарур инфратузилма иншоотлари, қўриқлаш пунктлари, йўл ўтказгич ва кўприклар қурилди. Вокзал биноси йўловчиларга қулайлик ва хавфсизлик талаблари асосида қурилган.\nДавлатимиз раҳбари 2019 йил 13 март куни Навоий вилоятига навбатдаги ташрифи чоғида ҳудудни эркин иқтисодий зонага айлантириш ташаббусини илгари сурди. 28 декабрь кунги ташрифда ана шу ташаббус ва лойиҳаларнинг амалга оширилаётгани билан қизиқди.\nУшбу ташриф мобайнида Давлатимиз раҳбари “National plast” масъулияти чекланган жамияти томонидан саноатнинг янги тармоғи ПВХдан профил ва бошқа турдаги маҳсулотлар ишлаб чиқаришни ташкил этиш жараёни билан ҳам танишди. Корхонанинг йиллик ишлаб чиқариш қуввати 10 минг тоннадан ортиқни ташкил этади. Корхонада 400 дан ортиқ янги иш ўрни яратилди.\nШунингдек, иқтисодий ҳудудда “Green Line Profil” масъулияти чекланган жамияти фаолияти ҳам давлатимиз раҳбари эътиборида бўлди. Корхона томонидан алюмин профил ва алюмин маҳсулотлар ишлаб чиқариш йўлга қўйилган.\nДавлатимиз раҳбари “Навоийазот” АЖда барпо этилаётган янги корхоналардан иккитаси – аммиак ва карбамид ҳамда азот кислотаси ишлаб чиқариш корхоналари қурилишини кўздан кечирди.\n«Навоийазот» акциядорлик жамиятида 28 декабрь куни Поливинилхлорид, каустик сода ва метанол ишлаб чиқариш мажмуаси ишга туширилди. Шу муносабат билан ўтказилган маросимда Ўзбекистон Республикаси Президенти Шавкат Мирзиёев иштирок этди.


Fergana.uz - СЎҒД ВА БАТКЕН ВИЛОЯТЛАРИ ВАКИЛЛАРИ УЧКЎПРИКДАГИ “МЕҲРИГИЁ”НИНГ ШИФОБАХШ МАҲСУЛОТЛАРИ БИЛАН ТАНИШИШДИ amCharts examples\nСЎҒД ВА БАТКЕН ВИЛОЯТЛАРИ ВАКИЛЛАРИ УЧКЎПРИКДАГИ “МЕҲРИГИЁ”НИНГ ШИФОБАХШ МАҲСУЛОТЛАРИ БИЛАН ТАНИШИШДИ\n2021-04-23 22:12:55 95\nКеча Фарғонада бўлиб ўтган “Чегараолди ҳудудлар интеграциялашуви – ривожланиш гарови” мавзусидаги халқаро бизнес-форумда иштирок этган Қирғизистоннинг Баткен ва Тожикистоннинг Сўғд вилоятлари раҳбарлари ҳамда ишбилармонлари бугун вилоятимизнинг иқтисодий-ижтимоий ҳаёти билан танишдилар.\nУчкўприк туманидаги шифобахш ўсимликлар етиштириш ва қайта ишлашга ихтисослашган “Меҳригиё” кичик корхонасида меҳмонлар тропик мевалар ва ўсимликлар етиштирилаётган иссиқхоналар ва плантацияларни кўздан кечирдилар. Папая, зайтун, расторопша, киви, лаванда, банан каби турли ўсимликлар ҳамда меваларни маҳаллийлаштириш, улардан фармацевтика маҳсулотлари ишлаб чиқариш жараёнларини кузатишди.\nКорхонада доривор ўсимликларни етиштириш ва уларни қайта ишлаш асосида 100 дан зиёд шифобахш чой, шарбат ва асалли маҳсулотлар тайёрлаш йўлга қўйилганлиги делегация аъзоларида катта таассурот қолдирди. Эътиборлиси, ишлаб чиқарилаётган озиқ-овқат ва дори-дармон воситалари МДҲ таркибига кирувчи давлатларга, жумладан, Россия, Қозоғистон ва Қирғизистонга ўтган йилда қарийб 700 минг долларлик экспорт қилинган.\nҚўшни давлатлар делегациялари аъзолари тумандаги тожик ва қирғиз қишлоқларида яшовчи аҳоли вакиллари билан учрашиб, самимий мулоқот қилишди.


Ўзбекистон чемпионати ўйинлари 5 июнь кунидан томошабинсиз давом эттирилишига рухсат берилди. Шунга қарамай, мусобақани ўтказувчи ташкилот ва клублар олдига бир қанча вақтинчалик янги талаблар қўйилган.\nХусусан, ПФЛ COVID-19 пандемияси даврида профессионал футбол клубларининг машғулотлари ҳамда мусобақаларини ташкил қилиш тўғрисидаги вақтинчалик санитария-гигиена қоида ва меъёрларини жорий этган. Хўш, Суперлига ва Про-лига клублари карантин даврида қандай тақиқ ва ўзгаришларга амал қилишлари шарт?\nTribuna.uz 6 бобдан иборат карантин қоидаларининг энг асосий 10та бандини саралади.\n1. Учрашув давомида стадионга киритилган барча персонал карантин нормаларига (шахсий ҳимоя воситаларига) қатъий риоя қилиши шарт. Уларга тупуриш, оғиз чайқалган сувни оммавий жойга (айниқса футбол майдонига) ташлаш каби санитария қоидаларини бузиш тақиқланади. Футболчилар оғиз чайиши ҳамда оғиздаги сувни ташлаши учун алоҳида идишлар, яъни, туфдон қўйилган нуқталарни ташкил этиш тавсия этилади.\n2. Санитария қоидалари асосида ҳар бир футбол клуби расмий учрашув учун 35 кишидан кўп бўлмаган иштирок этувчилар (футболчилар, мураббийлар штаби, раҳбарият ва ҳоказо) рўйхатини шакллантиради.\n3. Учрашувга 48 соат вақт қолганида футболчилар, мураббийлар ва бошқа расмий персоналлар ОАВ вакиллари ҳамда мухлислар билан учрашиши мумкин эмас.\n4. Биринчи давра ўйинлари якунига қадар 5 нафаргача футболчи алмаштириш учун рухсат этилади. Улар бу ўзгаришларни уч имконият давомида амалга оширишлари керак бўлади.\n5. Учрашув олдидан икки жамоа вакиллари ва ҳакамларнинг ўзаро қўл бериб кўришиш тақиқланади.\n6. Coca Cola бренди фонида жамоавий расмга тушишда футболчилар ижтимоий масофа сақлайди ҳамда бир-бирига тегиниб турмайди (зиг-заг усулида).\n7. Футболчилар голни нишонлаётганда ижтимоий масофа сақлайди ва голни жамоавий нишонлашга йўл қўйилмайди.\n8. Матбуот анжуманида иштирок этаётган футболчи ва мураббийлар микрофон, диктофон каби воситаларга тегиниши, уларни бир жойдан бошқа жойга суриши мумкин эмас.\n9. Техник зонада жойлашган захира ўриндиғида фақатгина бош мураббий, ёрдамчи мураббий, шифокор ҳамда массажчига ижтимоий масофани сақлаш шарти билан рухсат этилади. Қолган барча персоналлар ва захира футболчилари ижтимоий масофани сақлагани ҳолда мухлислар трибунасидан жой олади.\n10. Республика махсус комиссияси рухсат бергунига қадар учрашувлар томошабинларсиз ўтказилади.


Кўча-кўйда ҳаммамиз йўловчимиз. Иш юзасидан у ёқ-бу ёққа борар эканмиз, гоҳо енгил автомашиналарни бошқариб бораётган ёш йигитларга боқиб, беихтиёр ”Ишқилиб, ўқиганмикин, ҳужжати бормикин?” деб ўйланиб қоламиз. Чунки, жуда кўплаб ҳолатларда ёш ҳайдовчилар автомашинани ўта тез ҳайдашади, қолмишига биронта хорижий мусиқани баландлатиб олиб, яна кимлар биландир қўл телефонида бемалол гаплашиб ҳам кетади. Ўзининг бошқарувидаги машианада ўтин олиб кетяптими, одам олиб кетяптими, фарқига бормай қўяди.\nҲамдамжон Абдураҳмонов 1997 йилда Қува туманидаги “Саховат” МФЙда туғилган. У сўнгги вақтларда онаси Зарифахон Қаландарова номига расмийлаштирилган, “Спарк” русумли, 60 J 455 КА давлат белгили автомашинада Фарғона-Қува йўналишида киракашлик қила бошлади. Ваҳоланки, Ҳамдамжоннинг автомашина бошқариш учун зарур ҳужжати йўқ эди.\nЎша куни Фарғона-Қува йўлидан Қува туманитомонига ҳаракаьланиб кетёатиб, мазкур йўлнинг Қувасой шаҳар, “Янгиобод” МФЙ ҳудудидан ўтган 203-километрида амалдаги “Йўл ҳаракати қоидалари”нинг 77-банди талабларини бузиб, тезликни ошириб, машина бошқарувини йўқотиб, йўл четига чиқиб кетди. Натижада автомашина ағдарилиб, йўл-улов ҳодисасини содир этди ва машинада йўловчи сифатида кетаётган Қ.Қосимов, С.Маҳаммадалиевлар енгил тан жароҳатлари, Н.Қодирова эса оғир тан жароҳатини олди.\nУшбу юз берган йўл-транспорт ҳодисаси бўйича материаллар расмийлаштирилиб, кўриб чиқишлик учун судга юборилди.\nҲусниддин АҲМАДЖОНОВ, Қувасой шаҳар ИИБ ҳузуридаги ТБ катта суриштирувчиси.\nPrevious: ХОТИНИГА ПИЧОҚ ОТГАНДИ\nNext: ЭР-ХОТИННИНГ УРИШИ…


Ахборот хуружларига қарши мафкуравий иммунитет керакми? | "Адолат" СДП\nПрезидентимизнинг 2021 йил 26 март кунидаги “Маънавий – маърифий ишлар тизимини тубдан такомиллаштириш чора-тадбирлари тўғрисида”ги қарори биз тарғиботчилар учун асосий йўриқнома сифатида ишларимизни янада самарали олиб боришимизга даъват этмоқда.\nБугунги таҳликали глобаллашув айниқса, ғоялар кураши кескин тус олган пайтда асосли, ҳаётий, самарали тарғибот ва ташвиқот халқни ишонтиради, руҳлантиради, улуғ ва қутлуғ мақсадлар сари илҳомлантиради.\nАкс ҳолда, душман ундан устамонлик билан фойдаланиб, омма онгини заҳарлаши, турли оқимлар томон оғдириши, йўлдан оздириши ҳеч гап эмас, жангда сен душманни отмасанг, у сени отади. Бу оддий ҳақиқат.\nМаърифатпарвар адиб Фитрат ўз даврида “Бу дунё кураш майдонидир. Соғлом тан, ўткир ақл ва яхши ахлоқ бу майдон қуролидир”, - деган эди.\nШундай экан, давлатимиз ривожланиши, юртимиз фуқароларининг ва айниқса ёшлар онг ва маънавиятини тўғри тарбиялашда биз тарғиботчиларнинг фаолияти муҳим ҳисобланади.\nМуҳтарам Президентимиз алоҳида таъкидлаганларидек: “Бугунги тез ўзгараётган дунё инсоният олдида, ёшлар олдида янги-янги, буюк имкониятлар очмоқда. Шу билан бирга, уларни илгари кўрилмаган турли ёвуз хавф–хатарларга ҳам дучор қилмоқда. Ғаразли кучлар содда ғўр болаларни ўз ота – онасига, ўз юртига қарши қайраб, уларнинг ҳаётига, умрига зомин бўлмоқда. Бундай кескин ва таҳликали шароитда биз ота-оналар, устоз-мураббийлар, жамоатчилик, маҳалла-кўй бу масалада ҳушёрлик ва огоҳликни янада оширишимиз керак. Болаларимизни бировларнинг қўлига бериб қўймасдан, уларни ўзимиз тарбиялашимиз лозим”.\nСўнгги йилларда ақидапараст оқимлар ёшларни, меҳнат мигрантларини таъсир доирасига оғдириш учун тарғиботнинг турли усулларидан фойдаланаяпти. Масалан, диний экстремистик мазмундаги материалларни электрон куринишда тарқатиш, “Интернет” орқали тарғибот ўтказиш, яширин “Ҳужралар” ташкил этиш каби усуллардан кенг фойдаланаяпти. Айниқса, Интернет тармоғида “Ироқ давлати”, “Жабат ал-Нусра” каби террористик ташкилотлар гуёки ислом равнақи йўлида курашаётган “Мужоҳид биродарлар гуруҳи” экани ҳақидаги тарғибот – ташвиқот кенг кўламда олиб борилаётгани, бунинг оқибатида дунёнинг кўплаб мамлакатларидан мусулмон ёшлар “ҳижрат” қилиш ва “жиҳод”да иштирок этиш даъвосида Сурия ва Ироқ ҳудудига бориб, ушбу гуруҳ сафига қўшилаётганининг гувоҳи бўлмоқдамиз.\nМутаассиб оқим аъзолари “жиҳод”, “ҳижрат”, “шаҳидлик”, “кофир бўлиш” каби диний тушунчаларни сохта талқин қилиш орқали ёшларимизни қуролли тўқнашувлар кетаётган Сурия, Ироқ, Афғонистон ёки Покистон каби мамлакатларга жўнатиб, “манқурт – жангари” ёки “тирик бомба”га айлантираяптилар.\nИнтернет ва ижтимоий тармоқлар кескин ривожланиши туфайли дунёда маданиятлар ва давлатлар ўртасидаги чегаралар йўқолиб бормоқда.\nАйни пайтда Интернет тармоқларида бузғунчилик, зўравонлик ва ахлоқсизликни, “оммавий маданият”ни тарғиб этадиган сайтлар фаолият кўрсатаётгани айниқса ачинарлидир. Ана шундай кескин ва мураккаб ахборот хуружлари ва хавф-хатарларга биз қандай қарши тура оламиз?\nШу кеча-кундузда ёшларнинг турли норасмий, ноисломий диний жамоаларнинг таъсирига тушиб қолишининг олдини олишда ўқув муассасалари ва маҳаллалар томонидан тизимли равишда тушунтириш ишлари олиб борилиши муҳим аҳамиятга эга.\nЁшларда ёт ғояларга нисбатан маънавий иммунитет шаклланмас экан, “бу – яхши, бу – ёмон” деган қатъий фикр пайдо бўлмаса мафкуравий хатарларга қарши туриш қийин кечади.\nХалқимизда “Яхши бола юрт тузар, ёмони элни бузар” деган пурҳикмат бор. Юртимизда ҳукм сураётган тинч ва осуда ҳаётни асраш, унинг мустақиллиги ва барқарорлигига муносиб ҳиссамизни қўшиш ҳар биримизнинг, шу азиз Ватанда яшаётган барча фуқароларнинг асосий вазифаларидан бири бўлиб қолмоғи лозим. Бу бизнинг мустақиллигимизнинг 30 йиллигини асраб-авайлашга чорлайди. Муҳими, тинчлик-тотувлик, меҳр-оқибат бор экан, ўз орзу-мақсадларимизга албатта эришамиз. Бугун ҳар биримиз эртанги кунимиз эгаларини ёт ғоялар таъсиридан асрашга масъул эканлигимизни унутмайлик.\nХалқ депутатлари Қашқадарё


Трампнинг президент бўлиши Американи қулатадими? – Mazmun.Uz\nТрампнинг президент бўлиши Американи қулатадими?\nАҚШ президенти сайловида республикачи Дональд Трампнинг ғалабасидан сўнг, Калифорниянинг Окленд шаҳрида норозилик намойиши бошланди. Бу ҳақда RT хабар тарқатди.\nКалифорния — АҚШдаги аҳоли энг кўп истиқомат қиладиган штат ҳисобланади – деярли 40 миллион киши. Тинч океани билан туташган бу ғарбий штат қўшма штатларнинг ЯИМ ҳажми бўйича энг биринчи ўриндаги штатидир.\nВперед Ниҳоят, тан оладиган мард чиқди: “Ўзбекистонда футбол инқирозга юз тутмоқда”\nНазад Трамп террорчиларнинг ҳомийсини ошкор қилди!\n"Бу фикрлар Одил Аҳмедовга умуман ярашмади"\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\tИслом Каримов ҳақида ҳайдовчиси айтган ҳақиқат\tСелфидан беҳаёликкача: Зарина Низомиддинова нега бундай суратга тушди? (фото)\tШавкат Миромонович Мирзиёевнинг оила аъзолари билан тўлиқ танишинг (фото).\tШов-шув: Бош Вазирга эр сўраб мурожаат қилишгани ёлғон экан\tАрзон уйларнинг нархи маълум бўлди\tУЧИНЧИ ЖАҲОН УРУШИ 2017 ЙИЛИ БОШЛАНАДИ?!\tСергелидаги "уй-жой" машмашаси: Мирзиёевнинг буйруғи ўйинчоқми?\tОтасининг хонанда Шаҳзодага уйланаётганини эшитган Лола бунга қандай муносабат билдирган?\tЭнг кўп ўқилганлар\tШАРМАНДАЛИК +18. ШАҲЗОДА МАТЧОНОВА НЕГА БУНДАЙ РАСВО ТАРЗДА СУРАТГА ТУШДИ? (фото)\t19565 0 23.12.2016\tСелфидан беҳаёликкача: Зарина Низомиддинова нега бундай суратга тушди? (фото)\t14068 0 26.10.2016\tИслом Каримов ҳақида ҳайдовчиси айтган ҳақиқат\t13145 0 08.09.2016\tШавкат Миромонович Мирзиёевнинг оила аъзолари билан тўлиқ танишинг (фото).\t8346 0 28.01.2017\tОтасининг хонанда Шаҳзодага уйланаётганини эшитган Лола бунга қандай муносабат билдирган?\t8101 0 05.02.2017\tШок! Шаҳзода Матчонова яна “кўз кўрса уяладиган” аҳволда! (фото)\t7826 0 26.02.2017\t“Зуҳра Солиева Зокир Очилдиевга турмушга чиқди”\t7235 0 03.02.2017\tДоллар нархи 7000 дан ошди. Маълум бўлишича, бунинг сабаби…\t6888 0 03.03.2017\tПутиннинг асл ниятини фош этишди. Қойил-е!\t5682 0 28.02.2017\t“Футболчиларимиз ҳам либос кийишади-ку. Ҳеч бўлмаганда шармандалик либосини!”\t4331 0 19.01.2017\tFacebook\tFacebook


Тошкентда 103 минг туп дарахт ўтқазилади | NORMA.UZ\n3 йил ичида йўллар бўйлаб 1,6 миллионтадан ортиқ, шаҳар кўчаларида эса 782 минг (уларнинг 103 таси пойтахтимизда) дарахт ва буталар ўтқазиш режалаштирилган. Дастурда қарағай, заранг, эман, каштан, шумтол, арча кабилар манзарали кўчатлар сифатида кўрсатилган.\nАвтомобиль йўллари давлат қўмитасига (Қўмита) автомобиль йўлларига ёндош ҳудудларни кўкаламзорлаштириш ва ободонлаштириш бўйича қўшимча вазифа ва функциялар юклатилди. Қўмита ҳузуридаги «Автойўлкўкаламзорлаштириш» УК «Ўзйўлкўкаламзорлаштириш» УКга айлантирилди.\n«Ўзйўлкўкаламзорлаштириш» УК директори Қўмита раисининг автомобиль йўлларини кўкаламзорлаштириш ва ободонлаштириш масалалари бўйича ўринбосари ҳисобланади. Қўмита тузилмасида автомобиль йўлларини кўкаламзорлаштириш ва ободонлаштириш бошқармаси ташкил этилди (6 нафар).\nКорхона Тошкент шаҳри, Мирзо Улуғбек тумани, Мустақиллик шоҳкўчаси, 68-уй манзилида жойлашган.\nХУМШга кредитлар 5 ва 10 йил муддатга берилади\nНаманган вилоятининг сув таъминоти тизими модернизация қилинади


«Интер» Ракитич учун таклиф қилаётган маблағ миқдори аниқ бўлди\n«Интер» ва «Барселона» клублари ярим ҳимоячи Иван Ракитичнинг трансфери борасида музокаралар олиб боришмоқда. Томонлар кўп нарсаларда келишувга эришишди. Фақат трансфер суммаси борасида бир қарорга келиш қолди.\n«Интер» 30 ёшли хорватиялик футболчи учун 35 миллион евро таклиф қилаётган бўлса, «Барселона» камида 45 миллион евро талаб қилмоқда. Жамоалар катта эҳтимол билан 40 миллион евро ва қўшимча бонусларга келишиши мумкин.\nИван Ракитичнинг "кўк-анорранглилар" билан амалдаги шартномаси 2021 йилнинг ёзига қадар тузилган. Унинг йиллик маоши 5,5 миллион еврога тенг. Каталонияликлар у билан шартномани узайтиришни режалаштиришмаяпти.\n“Боруссия” франциялик 19 ёшли иқтидор учун “Ньюкасл” билан курашади\nMr.NoBoDy 22.05.2022 18:00\n"Аякс" вундеркинди "Бавария"га ўтишга яқин турибди\nMr.NoBoDy 22.05.2022 17:40\nМбаппе яна "Реал"нинг режаларини бузди: у "ПСЖ"да Мадриднинг янги трансфер мақсадини кўрмоқчи\n"Вест Хэм" янги ҳужумчи билан музокаралар олиб бормоқда\nMr.NoBoDy 22.05.2022 15:40


Ўзбошимча "суд"лар ëки “фоҳиша овлайдиган” аëллар тўдаси\nШу кунларда интернет тармоғида муҳокама қилинаëтган икки виделавҳа бугунги Қурултойга мавзу бўлди.Ҳар иккала видеода фуқароларнинг ўзбошимча суд қилиши акс эттирилган. Ўзбекистон президенти ҳам ўзбошимча суд масаласини Тошкент вилоят ҳокимини ишдан олаётганида кўтарган, бироқ бу мавзу ўзбек расмий матбуотида ёритилмай қолган эди.\nБундан 4 ой олдин Беҳзод исмли Манғитлик йигит тарафидан интернетдаги Youtube порталига юкланган лавҳада ўзларини “бузуқ хотинларни фош қилувчи агентлар” эканини айтган номаълум аëллар гуруҳи Феруза дея исми зикр қилинган аëл турган хонага бостириб кириб “тергов” ўтказишади.\nЛавҳада бу аëллар эрлари ташлаб кетгани боис “енгилтак аëлларни фош қилиш”га киришганини изҳор қилишади.\nБу фош қилувчи аëллар ўзларини аҳлоқ полицияси каби тутиб, қўллари билан бошини қучоқлаган яланғоч аëлни сўроқ қилиш жараëнини видеотасвирга тушириб, тармоққа юклаган.\n“Биз сени телевизорга чиқарамиз¸нега бузуқилик қиласан”, дейди кадр ортига беркинган аëл.\nЯна битта видеода эса ўзбек милиционери формасини кийган шахснинг намойишкорона таҳқирлангани акс этади.\nАйни пайтда бу видеолавҳа Интернетдаги WhatsApp тармоғида телефондан-телефонга ўтиб тарқалмоқда.\nЛавҳада ўзбек милиционерининг бош кийими ва енгига ички ишлар вазирлиги белгиси ёпиштирилган яшил форма кўйлак кийган, шимсиз эркак киши бошини ҳам қилган ҳолда қўлини кўксига қўйиб "урманглар", деб ëлвормоқда.\n“Милиционер” “бўпти ока” деб зорланишда давом этади. Кадр ортида туриб сўкаëтган шахс эса “милиционер”га тасвирда кўриниб турган шиша бутилкага ўтиришни жаҳл билан қайта-қайта буюради.\nИнтернет тармоғидаги ўзбек милиционерлари ҳақорат қилинган бу видео ўзбошимча суд намунаси эди.\nЎзбошимча суд мавзусини бу йил илк бор Ўзбекистон президенти кўтарди.\nЎзбекистон президенти Тошкент вилоятининг эндиликда собиқ ҳокими Рустам Ҳолматовни қўл остидагиларни мунтазам таҳқирлаш¸ шахсий қамоқхона очиб, одамларни ўзбошимчалик билан қамоқда сақлаш ва коррупцияга оид бир қатор жиноятларда айблаган эди:\n- Буни майдалаб ўтиришни ҳам ҳожати йўқ¸ нега деганда, ҳаммаси сизлар учун аëн. Халқ ҳамма нарсани билади. Кимгадир куч ишлатиш¸ кимнидир обориб, Янгйўлда бир кеча қамаб қўйиш... Бу қайси қонунда ëзилган? Қаерда бундай нарсани эшитиш мумкин? Нимани ўйлаган бу одам? - дея зарда билан минбарни муштлаган ҳолда Ўзбекистон президенти мамалакат матбуотида ëритилмаган ўзбошимча суд мавзусини кўтарди.\nОзодликнинг “Қурултой”эшиттиришида президент бошлаб берган ўзбошимча судлар мавзусини муҳокама қилдик.


«Биз полициячилар олдидан секингина ўтиб кетаётгандик. Тўсатдан кимдир украинча гапираётганимизни эшитиб қолди. Оломон орасидан бир киши олдимизга келиб, Украина ҳақиқий давлат эмаслигини айтди», дейди Украинанинг «1+1» каналининг телевизион янгиликлар хизмати учун Берлиндаги воқеаларни ёритаётган украиналик журналист Наталья Ярмола Карвонсаройга. Берлин, 9 май. [Наталя Ярмола]\nБЕРЛИН – Бу йил Европада яшовчи руслар томонидан ўтказилган Ғалаба байрами Россиянинг Украинага босқини давом этаётган бир пайтда Кремл ташвиқотининг хориждаги кўламини намойиш этган.\nБарча собиқ совет давлатлари, шу жумладан Украина ҳам 9 май куни Совет қўшинларининг фашистлар Германияси устидан қозонган ғалабасини нишонлайди.\nБироқ бу йил Россиянинг Украинага асоссиз босқини ва рус қўшинлари томонидан содир этилган ҳарбий жиноятлар ортидан Марказий Осиёнинг бир қанча давлатлари бу кунни кенг миқёсда нишонлашдан тийилганлар.\nҚозоғистон ва Ўзбекистонда Ғалаба байрамига бағишланган парад ва байрам тадбирлари бекор қилинган, Қирғизистон Миллий хавфсизлик давлат қўмитаси (ГКНБ) эса босқинчиларни қўллаб-қувватловчи «Z» белгисидан фойдаланишни тақиқлаган.\nБерлиндаги улкан Совет ҳарбий мемориали жойлашган Трептауэр хиёбонида ҳам кескинлик сезилиб турган. Берлин, 9 май. [Алексей Костенко/Карвонсарой]\nЭлчихоналар томонидан Совет армияси аскарлари ёдгорлигига қўйилган гулчамбарлар, Берлин, Трептов-парк, 9 май, [Алексей Костенко]\nУкраинадаги уруш ва Россиянинг босқин ҳақидаги тинимиз дезинформацияси туфайли Ғалаба кунида тобора каттароқ бўлиниш юзага келган.\n9 май куни Россия президенти Владимир Путин Қизил майдонда ўтказилган ҳар йилги ҳарбий парад очилишида сўзга чиқиб, Россия Украинадаги уруш билан «Ватан»ни ҳимоя қилаётганини таъкидлаган эди.\nУ фурсатдан фойдаланиб, «махсус ҳарбий операция» учун ватанпарварлик қўлловига эришиш умидида Россиянинг босқинини ҳимоя қилган.\nБайрам вақтида Европада яшовчи айрим руслар оммавий равишда Путиннинг сўзларини, шунингдек, Россия ташвиқот машинаси томонидан тарқатилаётган дезинформацияни такрорладилар.\nҒалаба куни арафасида Берлин маъмурияти ёдгорликлар яқинида ва ёнида Украина, Россия ва совет рамзларидан фойдаланишни тақиқлади.\nШаҳардаги украиналиклар 8 май кунини чекловларга мувофиқ нишонлаган бўлса-да, Берлинда яшаётган руслар ундай қилишмаган.\nБерлиндаги руслар 9 май куни Бранденбург дарвозаси олдида «Ўлмас полк» тадбирига йиғилишди, Иккинчи жаҳон урушида ҳалок бўлган ота-боболарининг портретларини кўтариб, уюшган ҳолда Украина фаоллари бир кун олдин йиғилган ёдгорлик томон юрдилар.\n«Улар йўл бўйи «тез орада янги ғалабага эришамиз» деб бақириб кетишди», дейди «1+1» Украина телеканалининг «Телевизион янгиликлар хизмати» учун Берлиндаги воқеаларини ёритаётган журналист Наталья Ярмола Карвонсаройга.\n«Биз эҳтиёткорлик билан полициячилар олдидан ўтиб кетаётгандик. Тўсатдан кимдир украинча гапираётганимизни эшитиб қолди. Оломон орасидан бир киши олдимизга келиб, Украина ҳақиқий давлат эмаслигини айтди», деди у.\n«Кейин улар «сизлар одам эмассизлар, барча украиналикларни қириб ташлаш керак», деб бақириб, «махсус операцияни» қўллаб-қувватлашларини айтишди», деди Ярмола Кремлнинг Украинадаги босқинга оид эвфемизмини назарда тутиб.\nКучайтирилган хавфсизлик чоралари полицияга вазиятни назорат қилиш ва оломонни ушлаб туришга имкон берди, деб қўшимча қилди у.\n«Агар доим ёнимизда турган ҳуқуқ-тартибот идоралари ходимлари бўлмаганида, бу можаро, бу тажовуз янада каттароқ нарсага айланиб кетиши мумкин эди», дейди у.\n«Қайтишда россиялик аёл ва эркакни учратдик – эркак телебошловчимиз Наталья Мосейчукни қўлидан тутиб қолди», деди Ярмола.\n«Ўша куни биз Россия телевидениесида айтиладиган барча гап-сўзларни эшитдик», дейди у.\n«Бу гаплар Европада узоқ йиллардан бери яшаб келаётган россияликлар тарафидан айтилгани мени ҳайратда қолдирди. Ахир улар бу ерда турли коммуникация каналларини кузата оладилар-ку», дейди Ярмола.\nБерлиндаги улкан Совет ҳарбий мемориали жойлашган Трептауэр хиёбонида ҳам кескинлик сезилиб турган.\nОдамлар эрталабдан совет аскарлари шарафига ўрнатилган ёдгорликка гуллар олиб келишган, гуруҳ-гуруҳ бўлиб, совет қўшиқларини куйлашган.\nТрептов-паркдаги тадбирлар тинч ўтган бўлса-да, иштирокчилар тилларига эрк беришган.\n«Ҳозир мен гарчи Совет Иттифоқининг фуқароси сифатида, айниқса, бу ерда ва айниқса бугун бунга ҳақли бўлсам-да, сумкамдан байроқларни чиқара олмайман», деди ёдгорлик мажмуасига ташриф буюрган Вадим Корецкий Карвонсарой билан суҳбатда.\n«Уларни ўзим билан олиб келганман. Бу ерда ҳеч бир аблаҳ менга буни тақиқлашга ҳаққи йўқ, лекин улар шундай қилишяпти», дейди 20 йилдан бери Германияда яшаб, 9 май кунлари мунтазам равишда Берлинга келиб турадиган Корецкий.\nБу сафар у тақиқланган рус ва совет рамзлари ўрнига енгларига оқ тасма боғлаб олган.\n«Оқ тасма ҳозирги вазиятда маълум бўлган нарсани англатади. Бу ҳозирда мамлакатим аскарлари кийиб юрган кийимдир. Айнан «махсус операция» вақтида. Бу менинг шахсий муждам», дейди Корецкий.\nУ Россия армияси Украинада айнан нима билан шуғулланаётгани ҳақидаги саволга «у ерда демилитаризация ва тинчликпарварлик жараёнини олиб борилаётганини» айтган.\nИккинчи жаҳон уруши ҳақидаги Россия ташвиқоти бир неча йиллардан бери давом этмоқда, деб айтган Украина тарихи институти олими ва тадқиқотчиси Яна Примаченко.\nПримаченкога кўра, «бу жараён 2010 йилда бошланган. Ўша вақтда матбуот анжуманларидан бирида Путин урушдаги йўқотишлар ва аскарларнинг 70 фоизи РСФСРга (Россия Совет федератив социалистик республикаси) тўғри келади, демак ғалаба фақат Россия туфайли бўлган», деган эди.\n«Бугун россияликлар Иккинчи жаҳон урушида Украинасиз, Иттифоқнинг бошқа республикаларисиз ғалаба қозонишга қодир бўлганликларига ишонадилар», деди у.\nЯнгиликлар ташвиқотига ўхшаб, Россиянинг тарихий ташвиқоти ҳам манипуляция ва фактларни нохолис танлашга асосланган, деб қўшимча қилган у.\n«Россияликлар этник тамойилга асосланиб шундай ҳисоб-китоб қилишган. Бунда улар ҳамма русларни РСФСР фуқаролари деб ҳисоблашган. Аммо Совет Иттифоқида ҳеч қайси республика этник жиҳатдан бир гуруҳга мансуб бўлмаган.»\n«Масалан, Қозоғистонни оладиган бўлсак, 1939 йилдаги аҳолини рўйхатга олиш маълумотларига кўра, Қозоғистонда руслар қозоқларга нисбатан кўпроқ бўлган», дейди Примаченко.\n«Агар этник тамойилга асосланиб ҳисобласак, Қозоғистоннинг ғалабага қўшган ҳиссаси энг кичиги бўлади, чунки у ерда фақат 130 мингта этник қозоқ аскарлари ўлдирилган.»\n«Аммо, аслида уруш вақтида ҳалок бўлган қозоғистонлик чақирилувчи аскарлар сони камида икки марта кўп бўлган», деди у урушда жон фидо қилган Қозоғистондаги турли этник гуруҳларга ишора қилиб.\nБу ишлари учун уларни депортация қилиш керак, Европа мамлакатлари қонунчилигига кўра, бу террорчилик ва қатлиомга бевосита чақирув.\nБу тўданинг барини ўзларининг севимли Парашасига депор қилиш керак. Демократик Европа ҳавосини бузмасликлари учун.\nОркистонликлар Москвага яқинроқ туришлари керак. Акс ҳолда, улар парчаланишдан кейин бошқа мамлакатда уйғонишлари мумкин.


ГлавнаяМедиацентрЯнгилик ва воқеалар«Le Figaro»: Ўзбекистон 2020 йилда инқирозни олдини олишга муваффақ бўлган дунёдаги кам сонли давлатлардан бири\nФранциянинг машҳур «Le Figaro» газетасида «2020 йилда инқирозни четлаб ўтган мамлакатлар» сарлавҳали мақола эълон қилинди. Материалда Ўзбекистон коронавирус пандемияси туфайли 2020 йилда иқтисодий инқирозни енгиб ўтган дунёдаги кам сонли давлатлардан бири сифати эътироф этилди.\nМақолада, Жаҳон банки маълумотларига кўра, дунёда ялпи ички маҳсулот 4 фоизга камайгани қайд этилган. Ўтган йили бутун дунё дуч келган иқтисодий инқироз жаҳон урушидан кейинги мисли кўрилмаган даражада бўлди. «Европадан Америкагача, Африкадан Осиёгача бўлган қитъалардаги мамлакатлар ушбу «тарихий зарба»дан қутулиб қололмадилар. «Le Figaro» нашрининг ёзишича, саноқли давлатларгина «сайёра цунами»сига дош бериб, қийин 2020 йилда иқтисодий ўсишга эришган.\nНашр мухбири Армель Бохинёст Марказий Осиёнинг учта давлати, хусусан Ўзбекистон 2020 йилда ижобий иқтисодий фаоллик намойиш этганини таъкидлади.\n«Ўзбекистон раҳбарияти томонидан кўрилган тезкор чора-тадбирлар натижасида мамлакатда иқтисодий инқирознинг олди олинди. Хусусан, ижтимоий эҳтиёжлар ва соғлиқни сақлаш билан боғлиқ харажатлар кўпайтирилди, шунингдек, Халқаро валюта жамғармаси маълумотларига кўра, кичик ва ўрта корхоналарга COVID-19 билан курашиш учун катта ёрдам кўрсатилган.\nБой табиий ресурсларга (табиий газ, металлар, ўғитлар, пахта) ва юқори сайёҳлик салоҳиятига эга бўлган ушбу давлат раҳбари сўнгги йилларда мамлакатни 2016 йилгача ҳукмронлик қилган «қаттиқ бошқарув» моделидан чиқариш учун кенг кўламли иқтисодий ислоҳотларни амалга оширмоқда», дейилади мақолада.\n«Le Figaro» газетасига кўра, Жаҳон банки 2020 йилда турғунликни олдини олишга муваффақ бўлган 22 мамлакат, жумладан Хитой, Туркия, Ветнам ва бошқа мамлакатларни санаб ўтган.\nФранцияда 1826 йилда ташкил этилган оммабоп «Le Figaro» газетаси рақамли маълумотлар тарқатишда етакчи ўринда туради. Газетанинг янгиликлар сайти ҳам энг кўп ўқувчига эга. Унга ойига қарийб 23,5 миллион киши ташриф буюради. Айни пайтда газета 329 минг нусхада чоп этилмоқда.\nUzVC венчур фондининг устав капиталидаги давлат улушини ишончли бошқарувга ўтказиш учун танлов эълон қилинди\nТошкент вилоятида ўрдак кластери пайдо бўлади\nЕвропа тикланиш ва тараққиёт банки Ўзбекистонда 2023 йилда акциядорлар йиғилишини ўтказишни режалаштирмоқда


+18. Россиялик эркак ногирон хотинини подвалга қамаб, калтаклади. Аёл ўлди\nКасалланганлар сони 11 917 712\nСоғайганлар сони 6 835 709\nВафот этганлар 545 232\nРоссияда, Бийскда маҳаллий аҳоли ногирон хотинини подвалга қамаб, уни уриб ўлдирган. Бу ҳақда Россия Тергов қўмитасининг Олтой ўлкаси бўйича дирекцияси веб-сайтида хабар берилди.\nAгентлик маълумотларига кўра, апрель ойи бошида 56 ёшли эркак спиртли ичимликларни истеъмол қилган, ногиронлиги бор 68 ёшли хотинини қаттиқ калтаклаган ва уни подвалга ташлаган. Эртаси куни у аёлни подвалдан олиб чиқиб, яна калтаклаган, бошига ва танасига ҳар хил пойабзал билан камида 20 марта зарба берган. Аёл касалхонага ётқизилган ва олган жароҳатлари туфайли вафот этган.\nЭркакнинг бундай хатти-ҳаракатларига йўқчилик сабаб бўлган, дейилади маълумотда. Россия Федерацияси фуқаросига нисбатан Жиноят кодексининг 111(4)-моддаси бўйича ("Одамнинг ҳаётига хавфли бўлган қасддан баданга оғир шикаст етказиш, жабрланувчининг бепарволик оқибатида нобуд бўлиши") жиноий иш қўзғатилиб, у айбини тан олди. Иш судга юборилди.\nКиритилди: 16:23 30.06.2020. Ўқилди: 1482 марта. Фикрлар сони: 0 та.


Байрамингиз муборак бўлсин, азиз устозлар! — Chiroqchit.UZ\nБугун 1 октябрь — Ўқитувчи ва мураббийлар куни!\nБир неча йилдирки, юртимизда 1 октябрь — Ўқитувчилар ва мураббийлар куни умумхалқ байрами сифатида кенг нишонлаб келинмоқда. Минг-минглаб мурғак қалбларга эзгулик ёғдусини сочадиган, ўз ўқувчиларига ҳаёт мактабини берадиган мўтабар зот — ўқитувчи ва мураббийларимизга бугунги касб байрамингиз муборак бўлсин, деймиз!\nУстоз деганда, ҳар қайси инсон кўнглида чуқур ҳурмат — эҳтиром ва чексиз миннатдорлик туйғулари, шу билан бирга, ҳеч қандай бойлик билан ўлчаб ва адо қилиб бўлмайдиган қарздорлик хисси пайдо бўлади. Устозларимиз ўгити, кексаларимиз панд-насиҳатларига амал қилиб борсак, асло кам бўлмаймиз. Бу билан устоз ва мураббийларимиз олдидаги илк бурчимизни адо этган бўламиз. Инсон, аввало, унга билим ва маърифат дунёси сари йўл очиб берган, унинг қалбига юксак инсоний фазилатлар ҳиссини сингдириш йўлида заҳмат чеккан устоз ва мураббийларига нисбатан кўнглида ҳамиша миннатдорлик туйғуси билан яшайди. Халқимиз устозларни эъзозлаб:\n“Устознинг умри — мангу, чунки шогирдлар умри унга уланади”, — дейди. Ҳа, жуда ҳам тўғри фикр. Муаллим — устоз шундай мўътабар зотки, унинг номи ҳам, умри ҳам ҳамиша боқийдир. Устоз ва мураббий! Биз барчамиз ёшимиз, касбу коримиздан қатъий назар, бу сўзларни эшитганимизда кўнглимиздан фақат илиқ фикрлару ёрқин хотиралар ўтади. Шу тобда кўз ўнгимизда қўлимизга қалам тутқазиб, эндигина илм оламига етаклаган биринчи устоз-муаллим, қийналиб турганимизда масаланинг тугунини ечишга ёрдам қилган, биргина шу амали билан умр бўйи ёдимизда қолган киши гавдаланади. Қалбимизда унутилмас из қолдирган қадрдон мактабимиз ва унинг бағрида кечган беғубор йилларимизни, бизга билим берган, инсонийлик фазилатларини ўргатган меҳрибон ўқитувчи ва мураббийларимизни катта ҳурмат ва эҳтиром билан эслаймиз.\nБарча устоз ва мураббийларимизни туман ҳокимлиги номидан 1 октябрь — Ўқитувчи ва мураббийлар куни билан чин қалбимиздан муборакбод этамиз. Ёш авлодга зиё нурини таратишдан асло чарчамаган, деймиз.


«Юнайтед» Погбани сотиб юборади!?\nМақола нашр қилинди 10.04.2019\n«Манчестер Юнайтед» Чемпионлар лигасининг кейинги мавсуми учун йўлланма ола олмаган тақдирда футболчиларнинг маошларини камайтириш имкониятларини кўриб чиқмоқда. The Sun`нинг хабар беришича, бу ерда гап маошларнинг 25 фоизга қисқариши ҳақида кетмоқда.\nМанбага кўра, клуб ЕЧЛга чиқа олмаган тақдирда яримҳимоячи Поль Погба «Реал»га трансфер қилинади. 25 ёшли француз Мадрид клубининг «Челси» вингери Эден Азардан кейинги иккинчи энг асосий трансфер мақсади экани айтилмоқда.\nЭслатиб ўтамиз, АПЛда 32-турдан кейин пешқадам олтилик қолган жамоалардан етарлича узоқлашиб кетган. Ана шу олтилик сўнггида ҳозир «Юнайтед» турибди. Жамоа энг нуфузли еврокубокка йўлланма берадиган 4-ўриндаги «Тоттенҳэм»дан 3 очкога ортда қоляпти.\nМанкунианликлар бугун ЕЧЛ чорак финали доирасида «Барселона»га қарши дастлабки ўйинни ўз майдонларида ўтказадилар. Баҳс Тошкент вақти билан пайшанбага ўтар кечаси соат 00:00да бошланади.\nСульшер де Хеа ҳақидаги хабарларга муносабат билдирди\nПоль Погба ёзда бошқа клубга ўтмоқчи!?\n«МЮ» Лукакунинг трансфер нархини белгилади\nДавид де Хеа ўрнига икки номзод\nРомелу Лукаку ёзда клубни тарк этмоқчи!?\nСульшер беш нафар футболчи сотиб олмоқчи


Анжуманнинг назарий сессиялари 22-23 август кунлари Тошкент шаҳрида ўтказилгандан сўнг, 24 август куни Самарқанд шаҳрига ишчи ташриф режалаштирилган. Анжуманда Европа, Туркия, Марказий Осиё мамлакатлари ва бошқа хорижий давлатлардан органик қишлоқ хўжалиги бўйича еткакчи олим ва экспертлар иштирок этади.\n· органик қишлоқ хўжалигини ривожлантириш ва унинг жараёнларини умумлаштириш бўйича Марказий Осиё мамлакатлари орасида истиқболдаги ҳамкорликни ривожлантириш учун маҳаллий тажрибалар ва замонавий технологияларни муҳокама қилиш ва тажриба алмашиш;\n· органик ишлаб чиқариш учун институционал ва ҳуқуқий доирадаги талаблар ва муаммоли масалларни муҳокама қилиш;\n· органик қишлоқ хўжалиги тўғрисидаги билимларни кенгайтириш ва унинг Марказий Осиё мамлкатлари ўртасида савдо ва қишлоқ минтақаларни ривожлантиришга таъсирини муҳокама қилиш;\n· минтақа ва жаҳон даражасида органик маҳсулотлар бозорлари тенденцияси ва ўсиш имкониятларини кўриб чиқишдан иборат.\nҚуйидаги мавзулар бўйича масалалар муҳокама қилиниши ва тақдимот этилиши кутилмоқда:\n· органик қишлоқ хўжалиги амалиёти ва тамойиллари, сиёсати ва барқарорлиги;\n· қонунчилик, стандартлар ва мувофиқликни баҳолаш;\n· ўсимлик маҳсулотларини ишлаб чиқариш: бўлиниш, кўпайтириш, нав, бошқариш усуллари, ҳосил олдидан ишлов бериш ва ҳосилни йиғиш, қайта ишлаш, сифат;\n· чорвачилик маҳсулотларини ишлаб чиқариш: бўлиниш, ем-хашак, бошқариш усуллари, қайта ишлаш;\n· фермаларни бошқариш, қишлоқ минтақларини ривожлантириш, агроэкотуризим, ижтимоий инновация, қишлоқ хўжалиги ва табиий ландшафтлар;\n· маркетинг, истеъмол афзаллиги, соғлиқ учун асорати;\n· тадқиқотлар, таълим, малакали тайёргарлик ва маслаҳатлар.\nИштирокчилар анжуман якуни бўйича қуйидаги имкониятларга эга бўлади:\n· глобал даражада ва мамлакатлар даражасида қишлоқ хўжалик тармоқларида органик маҳсулотларни ишлаб чиқариш соҳасидаги муаммолар ва имкониятларни баҳолаш;\n· органик ишлаб чиқаришни кафолатлашнинг халқаро тан олинган тизимларини яратиш, шунингдек, қонунчилик, ишлаб чиқариш стандартлари, алоҳида экспортёр-давлатлар томонларидан тан олиш имкониятлари ва мувофиқликни баҳолаш жараёнлари учун қишлоқ хўжалик сиёсатига тузатишлар киритиш, институционал ва ҳуқуқий доирада ҳужжатларни янгилаш ва ишлаб чиқишдаги талабни баҳолаш;\n· органик маҳсулотларни ишлаб чиқариш қоидаларини тушиниш, қабул қилиш ва замонавий технологияларни қўллаш;\nмаҳаллий, миллий ёки минтақавий даражада органик қишлоқ хўжалигини ривожлантириш бўйича режаларни ишлаб чиқиш ва амалга ошириш.


Ўзбекистон мактабларида дарсликлар етишмовчилиги юзасидан изоҳ берилди - Daryo\n15:10, 18.09.2020 13653\nАОКА ҳузуридаги штабда 17 сентябрь куни Халқ таълими вазирлиги иштирокида брифинг бўлиб ўтди. Унда вазирлик ахборот хизмати раҳбари Лайло Рустамова жойларда мактаб дарсликлари борасида юзага келаётган муаммолар юзасидан изоҳ бериб ўтди.\n«Ўтган ўқув йили пандемия шароитида тугатилганлиги сабабли ўқувчилардан дарсликларни тўлиқ йиғиб олиш имконияти бўлмади. Айни вақтда мактабларнинг 75 фоизида анъанавий таълим жараёни бошланмагани учун фойдаланилган дарсликлар мактабга қайтарилмаган. Шу боис ўқувчиларнинг дарсликлар билан таъминланишида муаммолар юзага келмоқда.\nБундан ташқари, карантин даврида баъзи босмахоналарда китоб чоп этиш билан боғлиқ муаммолар юзага келди. 2020 йил 1 октябргача барча мактаблар дарсликлар билан тўлиқ таъминланиши чора-тадбирлари кўрилмоқда. Дарсликлар билан тўлиқ қамраб олингунга қадар ўқувчилар электрон дарсликлардан фойдаланишлари мумкин. Дарсликлар электрон варианти Халқ таълими вазирлиги ахборот-таълим портали (eduportal.uz) ва расмий веб-сайтга (uzedu.uz) жойлаштирилган», – деди Рустамова.\nАввалроқ Ўзбекистонда кўзи ожиз ўқувчилар учун илк бор 10 ва 11-синф дарсликлари чоп этилиши маълум қилинганди.\nМактаб дарсликларини Тошкентда қолдириб, вилоятларга кетган ўқувчиларни баҳолаш қандай амалга оширилади? ХТВ жавоб берди\n23:44, 27.09.2020 113530\n07:49, 03.10.2020 180526\n10:22, 04.10.2020 130018\n03:11 Бугун 2222\n02:56 Бугун 2022\n23:53, 26.10.2020 2351\n23:39, 26.10.2020 3522\n20:23, 25.10.2020 109744\n10:22, 26.10.2020 80860\n23:06, 25.10.2020 79522\n17:23, 26.10.2020 76554


16:11 / 07.03.2019 13137\nОйлик маошни ишлаб топиб, ақл билан сармоя киритиб ва харажатларни кирим даражасидан кам ҳолатда бўлишини таъминлаб, маблағ орттириш мумкин. Муҳими, шахсий тамойил ва одатларга амал қилиш. Қуйида салбий фикрлардан узоқлашиб, ижобийлари ҳақида ўйлаш ва миллионерга айланиш имконини берувчи кунлик одатлар келтирилган.\n1. Шахс сифатида ривожланиш учун мутолаа қилишади.\nЎтакетган китобхон бўлиш. Ўртача миллионер учун мутолаа ривожланиш ва ўрганишда ёрдам беради. Томас Кроулининг тадқиқотларига кўра, мустақил пул ишлаб топадиган миллионерлар ойига икки ёки ундан ортиқ китоб ўқишади.\nШошилмасдан ўқиш учун вақт ва жой бўлишига қарамай, миллионерлар шахс сифатида ривожланишда ёрдам берадиган китобларни ўқишади. У йўриқнома, биография, ўз-ўзига ёрдам бериш, етакчилик ёки жорий воқеалар каби мавзуларни ўз ичига олади.\n2. Улар даромадларнинг бир неча манбаларини яратишади.\nЎртача миллионер биргина даромад манбаи билан чекланиб қолмайди. Улар даромаднинг бир неча оқимига эга. Шундай қилиб, улар ҳар қандай иқтисодий инқирозларни енгиб ўтишлари, шунингдек янада кўпроқ пул ишлаб топишлари мумкин.\nКўп ҳолларда бу пассив даромаднинг мавжудлигини кўзда тутади. Бу кредитлар бўйича фоизлар, инвестициялардан дивидендлар, маблағнинг ўсиши, роялти ёки ижарадан келадиган киримлар бўлиши мумкин. Киримнинг бошқа манбалари эса фаол ишни кўзда тутмайдиган, масалан веб-сайтдан фойдаланиш, информацион маҳсулотларни сотиш каби қўшимча бизнеснинг ташкил этилиши билан боғлиқ бўлиши мумкин.\n3. Улар ҳар ойлик режалаштирилган бюджет асосида яшайдилар.\nМиллионерлар ўз пулларини омад туфайли ишлаб топишмаган. Улар банк ҳисоб рақамларига ҳар ойда келадиган ва кетадиган нарсани тушуниш учун вақт ажратишган. Бошқача қилиб айтганда, улар ҳар ойлик белгиланган бюджет асосида яшайдилар.\nБюджет кераксиз харажатларни бартараф этиш ва молиявий келажакни бутунлай назорат қила олади. Бундан ташқари, ҳар ойлик бюджет харажатларнинг ортиб кетишининг олдини олиб, миллионерларга улар ўз олдига қўйган молиявий мақсадларга эришиш имконини беради.\n4. Улар қарзларни четлаб ўтишади.\nБадавлат кишилар қарзларни четлаб ўтишади. Улар камтарона ҳаёт кечиришади, харидлар вақтида ҳақиқатан ҳам тўлай оладиган нарсаларини сотиб олишади. Шу йўл билан улар катта фоиз ставкаларини тўлашмайди.\nАҚШда миллионер ёллаган ишчиси ҳалок бўлгани учун тўққиз йилга қамалди